Analisis GOLD – Emas Bakal Bersinar Atau Sebaliknya?

Pada carta harga XAU/USD yang mengukur nilai emas berbanding US dolar masih melihatkan harga ‘merangkak’ perlahan seperti menantikan mangsa pada sesi New York sebentar lagi.
Pelabur semakin berwaspada untuk tidak terperangkap dalam situasi pergerakan drastik harga ketika laporan pekerjaan NFP Amerika Syarikat (AS) diterbitkan malam ini.
Dagangan emas dijangka akan turut memberi reaksi menarik ekoran pergerakan korelatif emas terhadap US dolar akan turut mempengaruhi perubahan nilai yang ketara buat logam kuning itu.
Sejak awal minggu lagi, pergerakan harga emas dilihat mendatar selepas paras tertinggi minggu ini dicapai pada Isnin sekitar 1823.00 sementara paras terendah mingguan hampir mencecah 1800.00 pada Selasa lalu.
Menuju ke penghujung minggu harga terus mendatar dan dilihat zon harga 1810.00 menjadi tarikan sementara pelabur sabar menantikan isyarat yang lebih jelas buat pergerakan emas selanjutnya.
Semestinya laporan pekerjaan NFP AS bakal memacu harga di mana pelabur mengharapkan harga emas terus melonjak menutup tirai dagangan minggu ini.
Lonjakan harga dijangka akan menguji zon rintangan pada ketinggian 1830.00 yang menjadi penghalang kenaikan bagi dagangan Julai dan juga awal Ogos lalu.
 Berjaya melepasi rintangan tersebut akan mendorong harga meningkat lebih tinggi menuju zon tumpuan 1850.00.
Berwaspada sekiranya harga emas pamerkan penurunan semula sekiranya bacaan laporan NFP memihak kepada pengukuhan US dolar.
Penurunan awal harga dilihat akan menguji zon sokongan pada 1800.00 terlebih dahulu untuk membendung kejatuhan lebih rendah.
Namun jika impak pergerakan harga terlalu besar, harga yang menjunam melepasi zon 1800.00 boleh mencecah sehingga ke paras tumpuan sebelum ini sekitar 1765.00 dan juga 1745.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kuwait Antara Negara yang Menyatakan Sokongan Terhadap Perjanjian Pembekuan Bekalan!

Harga minyak mencatat keuntungan terbesar sejak tahun 2009 apabila Kuwait mengisyaratkan pemotongan bekalan untuk menstabilkan semula pasaran.
Minyak mentah niaga hadapan meningkat sebanyak 0.9 peratus selepas meningkat 45 peratus tahun lepas. Akhbar Al-Anba melaporkan bahawa Kuwait yang juga ahli OPEC telah mengurangkan pengeluaran sebanyak 130,000 tong sehari kepada kira-kira 2.75 juta tong sehari.
OPEC dan pengeluar utama minyak mentah kali pertama mencapai persetujuan untuk membekukan bekalan bermula 1 januari bagi mengurangkan inventori logam hitam.
Kata salah seorang penganalisis komoditi yang berpangkalan di Seoul iaitu Hong Sung Ki, negara-negara seperti Kuwait yang rapat dengan Arab Saudi dijangka akan bersungguh-sungguh dalam melaksanakan perjanjian tersebut. Namun, negara yang lebih menjadi tumpuan pasaran ialah negara-negara seperti Iraq dan Russia kerana mereka mempunyai pengaruh besar dalam pasaran ini. Kenaikan jumlah pelantar minyak di Amerika Syarikat juga boleh menjadi faktor penghalang agar komoditi itu terus didagang tinggi apabila telah mencapai paras $60 setong.
 Dalam masa yang sama, WTI mentah turut didagang meningkat sebanyak 48 sen.
Negara-negara OPEC dan non-OPEC termasuk Russia dan Mexico sebelum ini telah bersetuju untuk mengurangkan jumlah pengeluaran sebanyak kira-kira 1.8 juta tong sehari.
Menurut ketua penganalisis pasaran di CMC Markets iaitu Ric Spooner, jika pemotongan bekalan ini dilaksanakan secara berterusan, ia akan memberi tindak balas positif terhadap pasaran.
“Low Cost Tidak Bermakna Low Quality” : Tony Fernandes


BoC Terpaksa Berputih Mata, Bacaan Inflasi Bulan April Jauh Daripada Jangkaan!

Kadar inflasi tahunan Kanada catat bacaan mengejutkan dengan meningkat sehingga 4.4% pada bulan April, kerana kos perlindungan yang lebih tinggi menyumbang kepada pecutan pertama dalam indeks harga pengguna dalam 10 bulan, data Statistik Kanada menunjukkan pada hari Selasa.
Penganalisis yang ditinjau oleh Reuters menjangkakan kadar inflasi tahunan menurun kepada 4.1% daripada 4.3% pada bulan Mac. Bacaan bulan ke bulan, indeks harga pengguna meningkat 0.7%, lebih tinggi daripada ramalan kenaikan 0.4%.
Harga untuk barangan runcit, bagaimanapun, meningkat pada kadar yang lebih perlahan pada bulan April berbanding Mac, dibantu oleh kenaikan harga yang lebih kecil untuk sayur-sayuran segar serta kopi dan teh, kata Statscan. Tidak termasuk makanan dan tenaga, harga meningkat 4.4% berbanding kenaikan 4.5% pada bulan Mac.
Purata dua ukuran teras Bank of Canada (BoC) bagi inflasi asas, CPI-median dan CPI-trim, mencapai 4.2% berbanding 4.5% pada Mac.
 Bank pusat telah mengekalkan kadar tidak berubah pada dua mesyuarat penetapan dasar terakhirnya kerana ia menilai sama ada kenaikan kadar lapan berturut-turutnya telah mencukupi untuk menjinakkan inflasi.
Gabenor BoC Tiff Macklem telah berkata bahawa risiko inflasi Kanada tersekat dengan ketara melebihi sasaran 2% Bank of Canada, dan jika itu berlaku bank pusat bersedia untuk menaikkan kadar faedah lagi.
Kos sewa dan faedah gadai janji yang lebih tinggi menyumbang paling banyak kepada kadar inflasi tahunan pada bulan April, lapor Statscan. Persekitaran kadar faedah yang lebih tinggi mungkin menyumbang kepada kenaikan sewa pada April dengan merangsang permintaan sewa yang lebih tinggi, kata agensi itu.
Kadar inflasi bulan ke bulan didorong oleh harga petrol, yang mencatatkan kenaikan bulanan terbesar sejak Oktober, berikutan pengumuman daripada OPEC+ untuk mengurangkan pengeluaran minyak, lapor Statscan.
Dolar Kanada didagangkan 0.3% lebih tinggi pada 1.3430 kepada dolar AS, atau 74.46 sen A.S..


Donald Trump Beri Amaran Akan Naikkan Tarif Jika Perjanjian Tidak Dapat Dicapai!

Dagangan dolar USD mempamerkan peningkatan berbanding kumpulan matawang utama lain pada pasaran sesi Asia hari ini, sementara menantikan perkembangan lanjut dalam rundingan perdagangan Amerika Syarikat dan China. Pasaran juga turut menumpukan kepada penerbitan laporan minit mesyuarat daripada Federal Reserve AS (Fed).
Isyarat yang bercampur-campur terus mengelirukan pasaran di mana dalam perkembangan dagangan terbaru, pentadbiran AS telah melanjutkan lesen Huawei untuk menjalankan perniagaan dengan syarikat-syarikat Amerika selama 90 hari lagi.
Sementara itu, Presiden AS Donald Trump pula sekali lagi mengeluarkan kenyataan yang mengancam bahawa beliau akan meningkatkan tarif ke atas barangan import China jika perjanjian tidak dapat dicapai untuk menamatkan perang dagangan.
 Kenyataan tersebut dikeluarkan semalam ketika beliau bercakap pada mesyuarat Kabinet di White House, mengatakan beliau mempunyai hubungan yang baik dengan China, tetapi negara itu perlu membuat perjanjian yang disukai olehnya.
Rang undang-undang yang dikeluarkan oleh senat AS untuk melindungi hak asasi manusia di Hong Kong juga turut menimbulkan ketegangan antara dua ekonomi gergasi itu apabila China memberitahu AS supaya tidak masuk campur dalam urusannya dan Hong Kong.
Di Eropah, matawang pound menyusut selepas perdebatan pilihan raya yang dikatakan tidak konsisten antara pemimpin Parti Konservatif Perdana Menteri UK Boris Johnson yang mendahului tinjauan pilihan raya untuk menang dan pemimpin Parti Buruh Jeremy Corbyn.
Selain itu, matawang euro diniagakan berhati-hati berbanding USD apabila dolar USD mula mendapatkan sokongannya di tengah-tengah perkembangan rundingan dagangan yang memberikan isyarat bercampur.


Artikel Ini Untuk Anda Yang Masih Tidak Faham Kesan Perubahan Dasar Terhadap Forex Trading

Mungkin ada diantara kita yang sudah lama menjadi forex trader, tapi masih tak tahu apa itu dasar monetari.
Kerajaan atau bank pusat sesebuah negara sememangnya berkuasa penuh ke atas penetapan dasar kewangan bagi menjamin kestabilan ekonomi negara.
Bank pusat dan dasar monetari adalah sesuatu yang perlu bergerak seiring bagai isi dengan kulit.
Jika diteliti dengan lebih mendalam, matlamat dasar kewangan ini hampir sama antara satu bank pusat dengan bank pusat yang lain, namun kesemua bank pusat di dunia mempunyai dasar dan penilaian mereka yang tersendiri.
 Tetapi, apa yang lebih penting, apakah matlamat di sebalik dasar monetari?
Dasar ini sebenarnya digunakan untuk menetapkan kadar inflasi, interest rate, suntikan wang ke dalam ekonomi serta pelbagai tujuan lain lagi bagi menstabilkan ekonomi. Pun begitu, pelarasan mahupun perubahan kadar hanya dibuat dalam skala kecil agar ekonomi tidak bergerak dengan terlalu drastik.
Itulah sebab pasaran biasanya akan melihat perubahan sebanyak 25 hingga 50 mata asas sahaja bagi satu-satu kenaikan. Kesan perubahan dasar hanya akan dilihat satu hingga dua tahun untuk penilaian dengan terperinci sama ada dasar yang digunakan sesuai atau pun sebaliknya.
Pengukuhan dasar ini akan secara tidak langsung menambah kekuatan matawang.
Jadi dengan penjelasan ini, anda akan lebih faham mengenai impak dasar monetari kepada ekonomi dan boleh trade dengan senang hati!


Dagangan USD/CAD Bakal Melonjak Atau Sambung Penurunan Minggu Lalu?

Harga minyak mentah terus catat penurunan pada permulaan dagangan minggu ini berikutan permintaan yang merosot menyambung kejatuhan semula harga minyak pada penghujung minggu lalu.
Sebelumnya, pasaran minyak mentah kembali disokong oleh campur tangan Presiden Amerika Syarikat Donald Trump yang mengatakan akan mencari jalan penyelesaian terhadap isu perang harga yang tercetus di antara Arab Saudi dan Rusia.
Setakat awal tahun ini, harga minyak mentah telah mencatatkan sekitar 60% kejatuhan dan menjejaskan kebanyakan syarikat minyak yang terpaksa memotong perbelanjaan dan juga mengurangkan pekerja.
Turut diniagakan lemah adalah matawang dolar Kanada yang terkesan dengan penurunan harga minyak mentah di mana minyak mentah menjadi eksport utama Kanada.
Meneliti pergerakan harga pada carta pasangan matawang USD/CAD pada Jumaat lalu, harga membuat penurunan pada awalnya mencecah 380 pips selepas harga minyak mencatatkan sedikit pemulihan.
Namun di penghujung sesi, harga pada carta USD/CAD yang telah mencecah paras terendah harian pada 1.41440 kembali melonjak semula sekitar 300 pips lebih tinggi.
Menyambung dagangan pada sesi Asia hari ini, harga bergerak perlahan meniti di paras halangan Moving Average 50 (MA50) yang akan memberikan petunjuk arah pergerakan harga selanjutnya.
 Kenaikan lebih tinggi harga dilihat akan menuju ke zon resistance yang diuji harga pada minggu lalu sekitar paras 1.46600.
Kenaikan lebih tinggi dari resistance tersebut akan melepasi paras tertinggi pada dagangan 2015 dan merekodkan paras ketinggian terbaru sejak April 2003.
Namun jika pasaran minyak kembali pulih dan matawang US dolar turut diniagakan lemah, harga bakal membuat penurunan semula dijangka menuju semula zon support pada Jumaat lalu pada 1.41440.
Penurunan seterusnya akan menguji pula zon RBS (resistance become support) sekitar paras 1.40000.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pandangan Kalendar Ekonomi Mingguan 28 Mac – 1 Apr 2016

Dollar AS berjaya keluar daripada kerugian sebelum ini pada minggu yang membawa kepada cuti ‘Easter’. Keyakinan Pengguna AS, ucapan Janet Yellen, dan yang dinanti-nantikan laporan ‘non-farm payroll’ (NFP) adalah antara pemacu utama pasaran minggu ini.
Sedikit ulasan minggu lepas:
Jabatan Perdagangan AS melaporkan anggaran KDNK ketiga bagi suku keempat 2015. Bacaan adalah lebih baik daripada sebelum ini, kenaikan pada 1.4%. Anggaran semakan semula menunjukkan bahawa perbelanjaan pengguna memainkan peranan yang penting dalam mengimbangi kesan negatif daripada inventori perniagaan yang semakin berkembang, serta kerugian besar dalam firma perkhidmatan telaga minyak ekoran penurunan berterusan harga minyak.
Laporan itu menunjukkan bahawa perbelanjaan pengguna, yang menyumbang lebih daripada dua pertiga daripada aktiviti ekonomi AS, meningkat kepada 2.4% berbanding 2.0% yang dilaporkan pada bulan Februari. Adakah trend ini akan berterusan?
Berikut adalah agenda utama dalam kalendar Forex minggu ini:
Jom kita lihat:
Selasa, 10:00 Malam
Keyakinan Pengguna AS:  Keyakinan pengguna menurun ke paras terendah dalam tujuh bulan kepada 92.2 mata pada Februari berbanding 98.1 mata yang dicatatkan pada bulan Januari. Kejatuhan ini disebabkan oleh pandangan negatif pada keadaan perniagaan dan kewangan peribadi; bagaimanapun gambaran keseluruhan menunjukkan perkembangan ekonomi yang sederhana. Ahli ekonomi menjangka ianya hanya jatuh sedikit kepada 97.4 mata. Pengguna terus menilai kemajuan pasaran buruh tetapi pada tahap yang lebih rendah. Sentimen pengguna dijangka bertambah baik kepada 93.9 mata pada bulan Mac.
Selasa, 11:30 Malam
Ucapan Pengerusi Feds:  Pengerusi Federal Reserve Janet Yellen akan berucap di New York. Dalam ucapannya bertajuk “Tinjauan Ekonomi dan Dasar Monetari”, beliau boleh merujuk kepada keputusan Feds untuk mengurangkan bilangan kenaikan kadar pada 2016 di tengah-tengah ramalan pertumbuhan dan inflasi yang lebih rendah. Turun naik pasaran dijangka. Beliau mungkin menjelaskan kekeliruan dari keputusan Feds yang ‘dovish’ dan komen-komen Feds cawangan yang agresif.
Rabu, 8:15 Malam
ADP ‘Non-Farm Employment Change’ AS:  Laporan Pekerjaan Kebangsaan AS menunjukkan pertambahan jawatan sebanyak 214 ribu pada bulan Februari, menewaskan jangkaan pasaran untuk 185 ribu pekerjaan tambahan. Kenaikan pekerja swasta pada bulan sebelumnya telah disemak turun kepada 193 ribu daripada 205 ribu yang dilaporkan pada awalnya. Penganalisis percaya bahawa jika perkembangan ini berterusan, ekonomi akan mencapai guna tenaga penuh pada pertengahan tahun. Laporan ADP dijangka menunjukkan pertambahan 194 ribu pekerjaan pada bulan Mac.
Rabu, 8:30 Malam
 Inventori Minyak AS:  Harga minyak mentah terus merosot selepas Pentadbiran Maklumat Tenaga AS menunjukkan simpanan minyak mentah komersil meningkat 9.4 juta tong pada minggu lalu, mencapai 532.5 juta tong.
Khamis, 3:00 Petang
Ucapan Gabenor BoE:  Gabenor BoE Mark Carney akan bercakap tentang kestabilan kewangan di Tokyo. Beliau boleh bercakap mengenai perbahasan ‘Brexit’ di UK dan kesan yang mungkin terhadap UK dan Euro-Zone. Turun naik boleh dijangka. Kita telah melihat peningkatan peluang ‘Brexit’ berikutan pengeboman di Brussels. Ini mempunyai kesan ke atas Pound serta Euro.
Khamis, 8:30 Malam
KDNK Kanada:  Ekonomi Kanada berkembang 0.2% pada bulan Disember melebihi ramalan untuk kenaikan 0.1%. Walau bagaimanapun, KDNK jatuh pada suku keempat disebabkan oleh pelaburan perniagaan yang lebih sedikit dan pengurangan berterusan dalam harga komoditi, menutup tahun yang sukar. Kelemahan pada 2015 terus memberi tekanan kepada ekonomi Kanada pada 2016, apabila harga minyak mentah turun di bawah paras $30 setong sehingga baru-baru ini; menyebabkan syarikat-syarikat minyak dan gas menjalankan pusingan baru dalam pemotongan gaji dan perbelanjaan. KDNK dijangka akan meningkat sebanyak 0.3% pada bulan Januari.
Tuntutan Pengangguran AS:  Bilangan rakyat Amerika yang memfailkan tuntutan baru untuk bantuan pengangguran meningkat sederhana minggu lalu, meningkat sebanyak 6 ribu kepada 265 ribu, selepas pelarasan bermusim. Pakar ekonomi menjangkakan angka yang lebih tinggi sedikit daripada 267 ribu. Purata bergerak empat minggu tuntutan meningkat sebanyak 250 kepada 259,750 pada minggu lepas. Apapun, pasaran buruh terus menunjukkan daya tahan meskipun terdapat turun naik yang kecil. Jumlah tuntutan dianggarkan sebanyak 269 ribu untuk minggu ini.
Jumaat, 9:00 Pagi & 9:45 Pagi
PMI China:  Ekonomi kedua terbesar dunia mempunyai indeks pengurus pembelian yang berada dalam wilayah penguncupan dalam masa yang agak lama. Walau bagaimanapun, negara itu komited untuk kadar pertumbuhan minimum 6.5% dan juga menyediakan langkah-langkah rangsangan lain seperti mengurangkan rizab perbankan. Kenaikan kecil dijangka, dengan angka rasmi yang diramalkan untuk meningkat dari 49 mata kepada 49.3 mata, dan angka bebas meningkat dari 48 mata kepada 48.3 mata. Skor bawah 50 mencerminkan penguncupan manakala angka di atas 50 mewakili pengembangan.
Jumaat, 8:30 Malam
‘Non-Farm Payroll’ (NFP) AS:  Pasaran pekerjaan AS mencatatkan angka pekerjaan yang lebih baik daripada jangkaan dengan pertambahan sebanyak 242 ribu pada bulan Februari, menewaskan ramalan 195 ribu. Bacaan kukuh itu diikuti pertambahan sebanyak 172 ribu pada bulan Januari. Sementara itu, kadar pengangguran kekal stabil pada 4.9%. Walaupun angka itu kukuh, upah sebenarnya jatuh 3 sen dan bersamaan dengan peningkatan tahunan sebanyak 2.2%, lebih rendah daripada 2.5% pada bulan Januari. Ahli ekonomi menjangkakan pertambahan pekerjaan sebanyak 208 ribu pada bulan Mac. Kali ini, kita tidak mempunyai PMI ISM sebelum laporan NFP, jadi tahap ketidakpastian dijangka lebih tinggi.
Jumaat, 10:00 Malam
ISM PMI Pembuatan AS:  Sektor pembuatan menguncup pada Februari tetapi pada kadar yang lebih perlahan, semakin hampir garis 50 mata. Indeks aktiviti perkilangan AS meningkat kepada 49.5 mata daripada 48.2 mata pada bulan sebelumnya. Pakar ekonomi menjangkakan bacaan yang lebih rendah sebanyak 48.5 mata. Indeks guna tenaga meningkat kepada 48.5 mata daripada 45.9 mata pada bulan yang lalu. Dan tempahan baru mencatat 51.5 mata. ISM PMI Pembuatan AS dijangka menyeberang ke wilayah pengembangan dengan mencecah 50.8 mata untuk bulan Mac.
** Semua masa dalam waktu Malaysia dan yang sewaktu dengannya GMT +8


Sentimen Pasaran Kembali Berisiko, AUD/USD Catat Penurunan 200 Pips!

Dagangan awal minggu dihangatkan oleh sentimen pasaran yang kembali berisiko berikutan ancaman Presiden Amerika Syarikat Donald Trump terhadap China untuk meningkatkan tarif terbaru.
Hal ini telah meningkatkan kebimbangan pasaran dengan jangkaan tercetus kembali perang dagang di antara dua negara ekonomi gergasi dunia tersebut.
Selain itu juga, Trump pada minggu lalu meluahkan rasa tidak puas hati terhadap kerajaan China dalam mengendali krisis Coronavirus dengan lebih awal sehingga turut menjejaskan ekonomi Amerika Syarikat yang kini mencatatkan angka kes jangkitan dan kematian tertinggi di dunia.
Sentimen risk-off pasaran kembali menyokong semula pengukuhan matawang US dolar dalam pasaran sementara dagangan matawang komoditi seperti dolar Australia dan dolar New Zealand kembali menyusut.
Dolar Aussie telah mula menyusut sejak penghujung minggu lalu lagi sehingga bersambung semula pada awal dagangan sesi Asia hari ini.
Namun, pelabur akan menantikan keputusan mesyuarat dasar monetari bank pusat Australia pada Selasa yang akan mempengaruhi pergerakan harga bagi Aussie.
Pergerakan harga pada carta pasangan matawang AUD/USD telah mencatatkan penurunan hampir 200 pips dari paras tertinggi yang dicapai pada Khamis lalu sehingga sesi Asia pagi ini.
 Harga pamerkan isyarat perubahan trend harga pada carta AUD/USD disokong oleh sentimen pasaran yang turut berubah.
Penurunan harga pada sesi Asia hampir mencecah paras 0.6370 dan menguji zon RBS (resistance become support) tersebut sebelum mula membuat kenaikan yang lemah.
Harga dijangka akan meneruskan penurunan lebih rendah sehingga ke paras tumpuan pada 0.6300 atau lebih rendah ke zon support sekitar 0.6270.
Namun jika kenaikan harga berlaku, harga dilihat akan kembali menguji zon SBR (support become resistance) pada 0.64400 dan juga menguji paras halangan Moving Average 50 (MA50) pada rangka masa 1 jam pergerakan harga.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenapa AUD/USD Turun Semula Selepas Catat 100 Pips Kenaikan Minggu Lalu?

Perkembangan rundingan dagang masih menjadi tumpuan pasaran minggu ini selain rundingan Brexit. Perkembangan positif pada minggu lalu telah memulihkan sentimen pasaran dan turut meningkatkan dagangan dolar Australia.
Pergerakan harga pada carta pasangan matawang AUD/USD pada minggu lalu telah mencatatkan 100 pips kenaikan dari paras terendah minggu lalu.
Kenaikan tersebut juga telah mencapai paras ketinggian terbaru sejak dagangan awal September lalu.
Memulakan dagangan minggu ini, pasaran dilihat lebih berwaspada terhadap perjanjian separa antara Amerika Syarikat dan China. Masih ada lima minggu untuk kedua-dua pihak menulis apa yang persetujui dalam mesyuarat. Ini menimbulkan persoalan tentang sejauh manakah perkembangan yang telah dicapai. Kenyataan bertulis itu dijadualkan diterbitkan pada November.
Jangka waktu adalah penting berikutan pelan tarif Amerika Syarikat akan berkuatkuasa pada Disember, dengan tambahan $160 bilion terhadap barangan pengguna buatan China.
 Keraguan terhadap perkembangan rundingan yang dicapai itu sedikit menekan harga pada carta AUD/USD dengan penurunan ditunjukkan sejak awal sesi Asia bermula sehingga melepasi paras penting pada 0.67700.
Dagangan Aussie yang lemah dijangka akan mendorong harga menuju ke paras 0.67400 atau lebih rendah lagi ke zon RBS (resistance become support) pada 0.67100.
Pelabur juga akan turut memberi tumpuan pada laporan data pekerjaan Australia pada sesi Asia esok hari dengan tekanan terus dirasai pada matawang AUD. Begitu juga perkembangan rundingan dagang AS-China akan terus dipantau rapi yang memberi impak secara langsung dalam pasaran kewangan.
Lihat gambar carta pasangan matawang AUD/USD di bawah untuk rujukan teknikal analisis anda.


Aktiviti Perdagangan New Zealand Pada September Suram

Trade deficit (Imbangan perdagangan) New Zealand lemah pada September berikutan data yang dikeluarkan pada pagi tadi.  Trade defisit mencatatkan NZ$1.44 Billion pada September berbanding jangkaan iaitu NZ$ 1.10 billion.
Data ini juga menunjukkan peningkatan defisit dari bulan Ogos iaitu NZ$ 1.24 billion yang menunjukkan aktiviti perdagangan yang agak suram.
Penyusutan ini disumbangkan oleh penurunan sebanyak 15% dalam eksport daging. Manakala, import pula dicatatkan meningkat sebanyak 2.20% kepada $13.10 Billion.
Wellington, pertama kali mencatatkan trade deficit pada Julai dan sejak itu tren deficit ini berterusan selama tiga bulan berturut-turut.
 New Zealand dilihat semakin hampir untuk memeterai perjanjian perdagangan bebas bersama India, ekonomi ketiga terbesar di Asia. India adalah rakan dagang kesepuluh terbesar New Zealand.
Perdana menteri New Zealand, John Key, sebelum ini bercakap di siding media yang mana beliau berkata, “without a doubt we’re making progress”, bermaksud perjanjian ini dilihat semakin positif.
Pun begitu, peluang untuk memeterai perjanjian perdagangan bebas bersama Kesatuan Eropah dilihat suram selepas beberapa negara dalam kesatuan menentang Perjanjian Ekonomi Komprehensif dan Perdagangan (CETA) dengan Kanada.
Perjanjian yang sedang diusahakan oleh New Zealand ini akan memberi kesan positif kepada aktiviti perdagangannya. Oleh itu, New Zealand harus berusaha untuk meyakinkan India dan Kesatuan Eropah untuk mengurangkan trade defisit dan merancakkan lagi aktiviti ekonomi New Zealand.
Perjanjian yang termeterai mampu menguatkan nilai Dollar New Zealand, kerana akan membawa aktiviti perdagangan yang lebih banyak pada negara itu. Rasionalnya adalah perjanjian ini akan meningkatkan pengaliran wang asing masuk ke New Zealand.


9 Berita Forex Penting Tumpuan Pasaran Minggu Ini (5-9 Ogos 2019)

Berikut merupakan sebahagian daripada data-data penting yang menjadi tumpuan pasaran sepanjang dagangan pada minggu ini.
Data PMI Bukan-Perkilangan Tinjauan ISM (Isnin 10.00 Malam): Tinjaun untuk sektor terbesar di Amerika Syarikat ini kebiasaannya akan memberi petunjuk terhadap laporan pekerjaan NFP. Perkhidmatan berkembang pada kadar yang memuaskan pada Jun dengan catatan 55.1 mata, lebih tinggi dari paras neutral 50. Pasaran menjangkakan bacaan pada Julai akan sedikit meningkat.
Laporan Pekerjaan New Zealand (Selasa 6.45 Pagi): Walaupun pasaran menjangkakan angka pada bacaan laporan bakal meningkat, namun kebimbangan adalah terhadap keyakinan perniagaan yang merosot sebelum ini di samping indeks pekerjaan tinjaun PMI yang turut jatuh bakal mempengaruhi bacaan.
Mesyuarat Dasar Monetari Bank Pusat Australia (Selasa 12.30 Tengahari): Selepas dua potongan kadar berturut-turut sebelum ini, pasaran menjangkakan Reserve Bank of Australia (RBA) akan mengekalkan kadar faedah pada mesyuarat Ogos di paras 1.00%. Kenyataan susulan oleh Gabenor Phillip Lowe akan menjadi perhatian pelabur untuk petunjuk ke arah penetapan polisi masa hadapan.
Mesyuarat Dasar Monetari Bank Pusat New Zealand (Rabu 10.00 Pagi): Keputusan Reserve Bank of New Zealand (RBNZ) bakal bergantung pada laporan pekerjaan, namun terhadap peluang untuk Gabenor Adrian Orr dan ahli mesyuarat yang lain untuk menurunkan kadar faedah selepas pemotongan kepada 25 mata asas pada mesyuarat Mei lalu kepada 1.50% yang kekal pada Jun. Keputusan RBNZ turut dibuat berdasarkan reaksi kepada ketegangan perdagangan, keputusan penurunan kadar oleh Fed dan juga kebimbangan terhadap faktor domestik.
 Data Pengeluaran Perindustrian Jerman (Rabu 2.00 Petang): Pasaran menjangkakan penurunan pada bacaan Jun namun kenaikan pada indeks PMI perkilangan Jerman bakal menyokong bacaan data kali ini.
Data Tinjauan IVEY PMI (Rabu 10.00 Malam): Bacaan data akan memberi petunjuk terhadap perkembangan pada aktiviti ekonomi di Kanada termasuk pekerjaan, pengeluaran, harga, pesanan baru dan lain-lain. Jangkaan bacaan data untuk bulan Julai yang meningkat, bakal mempengaruhi laporan pekerjaan Kanada.
Bacaan Awal Pertumbuhan KDNK Jepun (Jumaat 7.50 Pagi): Bacaan bagi pertumbuhan GDP untuk suku kedua dijangka meningkat namun kenaikan pada data imbangan dagangan yang lemah serta penurunan pada kadar jualan runcit di Jepun bakal mempengaruhi bacaan data ini.
Data Pertumbuhan KDNK UK (Jumaat 4.30 Petang): Bacaan pertumbuhan GDP untuk suku kedua akan lebih memberi impak berbanding laporan bulanan. Ekonomi Britain berkembang pesat pada kadar 0.5% pada suku pertama, didorong oleh persediaan dalam menghadapi Brexit. Namun, bacaan suku kedua dijangka terjejas dengan ekonomi mengalami penguncupan yang mendorong ke arah risiko kegawatan.
Laporan Data Pekerjaan Kanada (Jumaat 8.30 Malam): Ekonomi Kanada kehilangan 2,200 pekerjaan pada Jun selepas lonjakan kadar pertambahan pada bulan-bulan sebelumnya. Kadar pengangguran berkemungkinan masih kekal di paras 5.5% seperti bacaan sebelumnya.


Data PMI Pembuatan AS Kukuh, EUR/USD Catat Penurunan Dari Lonjakan Minggu Lalu

Pergerakan harga pada carta pasangan matawang EUR/USD untuk permulaan minggu ini mula menunjukkan penurunan semula selepas kenaikan harian mencecah 80 pips pada Jumaat lalu sebagai penutup dagangan Januari.
Penurunan harga turut didorong oleh pengukuhan bagi matawang US dolar dalam pasaran berikutan data PMI pembuatan tinjauan ISM di Amerika Syarikat pada Januari mencatatkan bacaan yang meningkat lebih tinggi kepada 50.9 mata mengatasi jangkaan kenaikan 48.5 mata dari bacaan 47.2 bulan sebelumnya.
Kenaikan tersebut juga merekodkan pengembangan pertama untuk tempoh 6 bulan dan berjaya melepasi paras 50 mata.
Selain itu juga, penurunan harga pada carta EUR/USD dilihat turut disokong oleh faktor penyusutan dolar Euro disebabkan faktor rundingan antara Kesatuan Eropah dan UK yang tidak sependapat.
Penurunan harga pada dagangan Isnin semalam dicatatkan sekitar 60 pips mencecah paras 1.10350 menguji zon RBS (resistance become support) tersebut namun gagal meneruskan penurunan ke paras lebih rendah.
Harga kembali pantul semula menutup dagangan pada sesi New York sekitar paras 1.10600.
 Menyambung dagangan pada sesi Asia hari ini, harga bergerak mendatar sebelum berada di bawah garisan halangan Moving Average 50 (MA50).
Penurunan yang lemah dipamerkan pada awal sesi dagangan Eropah dengan pelabur turut berhati-hati untuk laporan data pekerjaan NFP minggu ini.
Penurunan harga bakal menguji semula zon RBS 1.10350 semalam sebelum penurunan lebih rendah bakal menuju zon support sekitar paras 1.10000.
Namun jika kenaikan harga kembali berlaku, harga akan menguji semula paras ketinggian pada Jumaat lalu dan juga zon resistance pada ketinggian 1.11000.
Lihat gambar carta pasangan matawang EUR/USD di bawah untuk rujukan analisis teknikal anda.


Pair Safe-Haven USD/JPY Pecah Rekod Harga Tertinggi Sejak Januari 2016!

Jom teliti pergerakan harga bagi mata wang safe-haven US dolar dan Yen pula pada minggu ini.
Sebelum ini kedua-dua mata wang tersebut dipacu oleh krisis perang antara Rusia dan Ukraine yang berlarutan beberapa minggu dan mempengaruhi sentimen pasaran.
Namun, setelah panik yang tercetus semakin mereda walaupun peperangan masih berlarutan, pelabur mula memberi reaksi dan tumpuan pula terhadap dasar monetari oleh Federal Reserve (Fed) dan Bank of Japan (BOJ) minggu lalu.
Fed yang memilih pengetatan dasar dengan mengumumkan kenaikan kadar faedah, sementara BOJ pula mengekalkan kadar faedah dan dasar yang longgar, telah memberi arah yang lebih jelas untuk pergerakan harga bagi pasangan mata wang safe-haven USD/JPY.
Harga telah berjaya memaparkan corak kenaikan untuk beberapa minggu kebelakangan ini dan kenaikan yang berjaya diteruskan pada penghujung minggu lalu telah mengatasi ketinggian dicapai pada Januari 2017.
Sesi New York pada Jumaat lalu telah menyaksikan kenaikan harga mencapai paras ketinggian sekitar 119.400, iaitu paras tertinggi terbaru sejak Januari 2016!
 Harga masih lagi menunjukkan isyarat untuk bergerak dalam trend bullish disokong oleh paras sokongan Moving Average 50 (MA50) pada rangka masa 1 jam di carta USD/JPY, selepas mencapai paras tertinggi terbaru dalam tempoh 6 tahun.
Jika situasi berterusan bersambung pada minggu ini, harga berkemungkinan boleh melepasi paras 120.00 dan mencapai ketinggian terbaru lagi sekitar 120.500.
Walaupun begitu, pelabur tetap perlu berwaspada sekiranya harga membuat kejutan dengan menjunam semula ke bawah.
Paras sokongan terhampir harga dilihat berada di paras 118.00 sebelum penurunan yang diteruskan pada perubahan trend bearish bakal menuju semula sehingga zon 116.300.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Kembali Bangkit, Dah Habis Turun Ke?

Dolar greenback didagangkan sedikit meningkat pada sesi Eropah, memadamkan beberapa kerugian yang dicatatkan pada akhir minggu susulan bacaan data pekerjaan AS yang kurang memberangsangkan.
Kenaikan ini didorong oleh pemulihan dalam hasil perbendaharaan AS 10 tahun yang meningkat lebih tinggi pada tahap 1.32%.
Bagaimanapun, matawang gergasi itu masih didagangkan di sekitar paras terendah hampir satu bulan berbanding pesaing utamanya, dengan indeks dolar diniagakan pada 92.28. Pergerakan matawang mungkin terhad pada hari ini memandangkan pasaran AS bercuti.
Matawang antipodean, dolar Aussie membataskan keuntungannya pada hari Isnin, ketika Victoria, negeri kedua yang mempunyai populasi terbesar di Australia menyaksikan peningkatan kes Covid-19.
 Tumpuan kini disasarkan kepada Reserve Bank of Australia (RBA) pada hari Selasa yang dijangka akan menangguh semula rancangan bank pusat untuk mengurangkan pembelian bon.
Selain itu, dolar kiwi juga susut walaupun selepas Perdana Menteri New Zealand, Jacinda Ardern mengumumkan sekatan di seluruh negara akan diangkat, selain Auckland, mulai hari Rabu.
Matawang euro turut mengurangkan keuntungannya dengan sedikit susut pada harga 1.18600 berbanding US dolar, ketika tumpuan pasaran kini terarah kepada mesyuarat polisi Bank Pusat Eropah (ECB) pada hari Khamis.
Di samping itu, pound kekal diniagakan di paras tertinggi dua minggu, tetapi sedikit merosot berikutan terkesan dengan isu Ireland Utara yang masih belum selesai, menyebabkan Menteri Brexit UK memberi amaran bahawa sekiranya masalah ini berlanjutan, ia boleh menjejaskan hubungan antara UK dan EU.


Kenaikan Harian Hingga 180 Pips, GBP/USD Sudah Berubah Arah

Pound Sterling akhirnya berjaya menepis tekanan berlarutan apabila berjaya meningkat ketara pada dagangan awal minggu ini sehingga semalam untuk mengakhiri prestasi merosotnya beberapa minggu sebelum ini.
Faktor terbaru yang menyokong Pound adalah laporan data pekerjaan UK yang diterbitkan memberangsangkan. Komponen data diteliti dengan bacaan yang mengatasi bulan sebelumnya dengan kadar pengangguran menjadi tumpuan catat penurunan.
Ini telah mendorong lonjakan Pound sementara penyusutan US dolar dalam pasaran semakin membuka laluan untuk peningkatan positif tersebut.

Pada carta harga pasangan mata wang GBP/USD semalam, harga telah mencatatkan kenaikan harian sekitar 180 pips untuk capai paras tertinggi dalam tempoh 2 minggu.
Pada dagangan awal minggu, harga telah memberikan isyarat awal untuk perubahan trend bearish selepas harga mula bergerak di atas paras sokongan Moving Average 50 (MA50) pada rangka masa 1 jam di carta GBP/USD.
Ternyata harga meneruskan kenaikan lebih tinggi sehingga melepasi zon rintangan pada 1.2400 sehingga mencapai paras ketinggian pada 1.2500.
 Sehingga dagangan ke penghujung sesi New York dan bersambung ke sesi Asia pagi ini (Rabu), harga mula mendatar di bawah paras 1.2500 tersebut yang menjadi rintangan terbaru buat harga.
Dengan momentum lonjakan yang masih kukuh, penganalisis kekal menjangkakan kecenderungan harga untuk meneruskan kenaikan lebih tinggi lagi hari ini menuju sasaran ketinggian berikutnya sekitar 1.2600.
Namun jika harga gagal lepasi 1.2500 dan mula menjunam semula, paras sokongan awal yang dilihat akan diuji harga adalah pada zon 1.2400.
Penurunan lebih rendah yang diteruskan akan kembali ke paras sekitar 1.22800 atau paras terendah yang dicecah minggu lalu sekitar 1.21600.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Pamer Kekuatan Menjelang Pengumuman Dasar FOMC

Pembukaan dagangan sesi Asia dihiasi dengan kekuatan dolar greenback menjelang pengumuman dasar monetari FOMC pada awal pagi Khamis yang dijangka bakal menyaksikan pengurangan pembelian bon oleh Federal Reserve (Fed) akan bermula.
Ketika penulisan, indeks dolar yang mengukur kekuatan dolar greenback berbanding kebanyakan matawang utama diperdagangkan pada 94.08.
Pasaran kini menantikan penerbitan data pekerjaan ADP sektor swasta AS dan keputusan mesyuarat FOMC pada hari ini, yang mana ia akan membawa pergerakan besar dalam pasaran.
Pelabur menjangkakan pembuat dasar AS akan memutuskan untuk mengurangkan pembelian bon bulanannya sebanyak $15 bilion setiap bulan dan menamatkannya pada pertengahan tahun 2022.
 Sekiranya Fed mengumumkan pengurangan lebih besar, US dolar mungkin meningkat ke paras ketinggian terbaru tahun ini berbanding pesaing utamanya.
Sementara itu, dolar Aussie dan matawang pound adalah antara yang mempamerkan prestasi buruk susulan keputusan dovish Bank Pusat Australia (RBA) dan ketidakpastian mengenai Bank Pusat England (BOE) akan menaikkan kadar atau tidak pada mesyuarat polisi pada hari Khamis.
Dolar Aussie diniagakan lemah di sekitar paras terendah hampir dua minggu pada 0.7435 berbanding US dolar, sementara matawang pound pula didagangkan di tahap terendah tiga minggu pada 1.3630.
Matawang euro pula kekal lemah berikutan kekuatan US dolar, selain turut terkesan dengan bacaan akhir data pembuatan PMI Jerman bagi bulan Oktober yang disemak menurun kepada 57.8 daripada 58.2 kerana terkesan dengan masalah gangguan rantaian bekalan global.


Analisis Teknikal GBP/JPY – Timeframe H1 – 14/12/2018

Jika dilihat pergerakan harga pada chart pasangan matawang GBP/JPY pada dagangan semalam, harga dilihat bergelut untuk cuba mengekalkan kenaikan setelah lonjakan drastik dilakukan pada hari sebelumnya. Harga dilihat beberapa kali menguji paras resistance MagicR1 pada indicator Moshed Magic Line semalam namun gagal meneruskan kenaikan ke paras yang lebih tinggi dan menutup dagangan harian di paras sekitarnya. Pasaran masih cuba terus optimis terhadap perkembangan Brexit yang dilihat semakin terus menggugat kepimpinan Theresa May untuk memperjuangkan pelan perjanjian Brexitnya yang turut mendapat penentangan dari partinya. Yen pula dijangka akan kembali mengukuh berikutan sentimen pasaran dijangka akan kembali berisiko ekoran terkesan daripada faktor ekonomi di China yang terjejas dan turut bakal memberi kesan ke atas ekonomi global.
Pada sesi pasaran Asia hari ini, harga dilihat membuat penurunan dari paras tertinggi dagangan semalam dan turun melepasi paras Magic Pivot 143.477 hari ini. Harga kemudian terus menyambung penurunan menuju ke paras support 143.031 (MagicS1). Jika harga berjaya membuat penurunan lebih rendah melepasi paras support tersebut, jangkaan paras 142.300 (MagicS2) akan menjadi destinasi penurunan harga yang seterusnya. Dan sekiranya momentum penurunan harga berjaya dikekalkan, harga akan menguji pula zon support pada chart GBP/JPY di sekitar paras 141.854 (MagicS3) yang terus diuji sejak awal dagangan minggu ini.
Namun, jika harga dilihat kembali bergerak melawan arah dan membuat kenaikan semula mengatasi paras Magic Pivot, jangkaan paras ketinggian harga semalam bakal diatasi dan harga akan menuju ke paras resistance pada 144.208 (MagicR1). Kemudiannya, harga akan terus mencari paras ketinggian yang baru berkemungkinan ke paras resistance sekitar 144.654 (MagicR2) sebelum lonjakan seterusnya pada chart GBP/JPY dilihat berpotensi mencapai paras ketinggian sehingga 145.385 (MagicR3).
 Pantau perkembangan isu Brexit dan juga sentimen pasaran semasa jika anda memilih posisi dagangan pada GBP/JPY. Sentiasa kawal risiko dalam dagangan anda dan berpandukan indicator Moshed Magic Line, rancang strategi yang terbaik dalam analisis teknikal harian untuk mendapatkan hasil yang memuaskan.

Paras support: 143.031, 142.300, 141.854.
Paras resistance: 144.208, 144.654, 145.385.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


US Dolar Jatuh Disebabkan Pertumbuhan Dan Jangkaan Pengetatan Monetari ECB – Fed Bullard

Presiden Fed cawangan St. Louis berkata pada Isnin bahawa Federal Reserve boleh mengekalkan kadar faedah semasa kerana inflasi tidak akan meningkat lebih banyak walaupun pasaran pekerjaan semakin kukuh.
“Paras semasa kadar faedah akan terus kekal bersesuaian dalam jangka masa terdekat,” kata Bullard dalam konferens di Nashville.
Data perbelanjaan penggunaan peribadi (personal consumption expenditure, PCE) yang tidak mengambil kira makanan dan tenaga, yang juga merupakan data keutamaan Fed masih bergerak di bawah paras 2.0% sejak beberapa bulan lalu.
 Data ini dijangka hanya akan naik sehingga 1.8% walaupun kadar pengangguran susut kepada 3% dari 4.3%, kata Bullard. Dengan tekanan ke atas yang terhad, bank pusat tidak perlu menaikkan kadar faedah yang akan memperlahankan pertumbuhan.
Bullard juga menyatakan, US dolar telah menyusut tahun ini yang banyak disebabkan oleh pengukuhan dalam ramalan pertumbuhan Eropah dan jangkaan bahawa ECB akan mengetatkan polisi monetari.
Sepanjang beberapa tahun lalu kita telah menyaksikan pengukuhan US dolar bersama kejatuhan harga minyak mentah telah menjadi faktor utama memandu kejatuhan inflasi di US. Ada juga pendapat yang mengatakan kelemahan US dolar boleh membantu menolak inflasi ke atas.
Bullard pasa Isnin juga berkata, bacaan terbaru inflasi yang rendah adalah membimbangkan kerana ia bukanlah sementara tetapi menunjukkan faktor yang kukuh seperti teknologi yang semakin maju membawa harga barangan dan perkhidmatan menjadi lebih rendah. Untuk rekod Bullard tidak mengundi dalam penetapan kadar faedah FOMC tahun ini.


7 Berita Forex Penting Tumpuan Pasaran Minggu Ini (21-25 September 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Mesyuarat Polisi Bank Pusat New Zealand (Rabu 10.00 Pagi): Sejak penurunan terbesar kadar faedah oleh Reserve Bank of New Zealand (RBNZ) pada Mac lalu ketika permulaan krisis pandemik, kadar faedah terus kekal di paras terendah 0.25% tidak berubah. Dengan kesan ekonomi yang masih berisiko, pelabur akan meneliti unjuran terbaru bank pusat terhadap polisi yang akan dilaksanakan.
Data PMI Pembuatan dan Perkhidmatan Eropah (Rabu 4.00 Petang): Sebelum data eropah diterbitkan, bacaan data PMI di Perancis dan Jerman akan menjadi perhatian lebih awal. Bacaan data yang baik bakal menyokong pergerakan matawang Euro dalam pasaran.
Data PMI Pembuatan dan Perkhidmatan UK (Rabu 4.30 Petang): Sejak Jun lalu, bacaan data PMI di UK kekal berada di atas paras 50 yang memisahkan antara pengembangan dan penguncupan ekonomi. Bacaan data yang baik akan menyokong dagangan Pound dan mengimbangan kesan penyusutan akibat ketidaktentuan Brexit.
 Data PMI Pembuatan dan Perkhidmatan AS (Rabu 9.45 Malam): Di sesi New York pula, data PMI bagi Amerika Syarikat (AS) akan menyusul. Walaupun berdepan risiko penularan, namun beberapa bacaan data ekonomi AS masih memaparkan angka yang positif.
Mesyuarat Polisi Bank Pusat Switzerland (Khamis 3.30 Petang): Swiss National Bank (SNB) dijangka akan terus mengekalkan kadar faedah di paras rendah -0.75% tidak berubah seperti sebelum ini. Unjuran polisi bank pusat akan diberi tumpuan oleh pelabur.
Data Iklim Perniagaan Jerman ifo (Khamis 4.00 Petang): Data tinjauan ifo ini akan memberikan gambaran berkenaan kesihatan semasa bagi ekonomi Eropah melibatkan aktiviti perbelanjaan, pelaburan dan sebagainya.
Data Pesanan Barangan Tahan Lama AS (Jumaat 8.30 Malam): Jangkaan untuk angka bacaan yang menurun bakal memberi kesan penyusutan US dolar pada dagangan penghujung minggu.


US Dollar Mula Mencipta Rentak Untuk Bangkit

US Dollar meningkat mengatasi rekod terendah dalam tempoh 7 minggu berbanding matawang lain pada Jumaat berikutan data positif sebelum ini.
EUR/USD merosot 0.17% pada Khamis kepada 1.1367.
EUR/USD 15 minit
Dollar menguat selepas data pada Khamis menunjukkan tuntutan pengangguran awal menurun sebanyak 4,000 kepada 262,000 minggu lalu.
Dalam laporan berasingan, Fed Philadelphia berkata, Indeks Pembuatan meningkat kepada 2.0 bulan ini.
Sebelum ini, Dollar melemah sejurus selepas minit mesyuarat Fed diumumkan.
 USD/JPY  meningkat kepada 0.24% selepas mengampiri angka terendah dalam tempoh sebulan pada Khamis.
USD/JPY, 15 minit
GBP/USD jatuh 0.23% selepas mencanak naik sehingga mencapai nilai tertinggi dalam tempoh 2 setengah minggu.
GBP/USD, 15 minit
Pound pula mendapat sokongan apabila data pada Khamis dmenunjukkan bahawa jualan runcit meroket melebih jangkaan awal.
US Dollar Index yang mengukur kekuatan Dollar mula melonjak hari ini sebanyak 0.17%.
“Pada Penghujung Hari, Apa Yang Kamu Lakukan Adalah Untuk Diri Kamu Sendiri!”


Adakah GOLD Sedia Nak Menjunam, Atau…

Pergerakan harga emas mendatar selepas penurunan ketara pada Selasa lalu ekoran pasaran memberi reaksi terhadap keputusan Presiden Donald Trump berkenaan pakej rangsangan ekonomi Amerika Syarikat (AS).
Perubahan nilai dagangan US dolar kini mempengaruhi nilai dagangan emas. Sekiranya perbincangan pelaksanaan pakej rangsangan menghasilkan keputusan negatif, US dolar sebagai safe-haven akan mengalami pengukuhan.
Pengukuhan US dolar akan memberi tekanan terhadap dagangan emas dengan jangkaan penurunan harga akan berlaku pada carta harga XAU/USD.
Pada penurunan yang dipamerkan awal pagi Rabu ketika keputusan mengejut Trump untuk hentikan perbincangan telah menyaksikan harga turun ke paras 1875.00.
Kemudian harga kembali bergerak meningkat namun kekal berada di bawah paras 1900.00
Pergerakan harga yang bersambung hari ini dilihat menguji paras halangan Moving Average 50 (MA50) pada rangka masa 1 jam yang akan memberi isyarat awal perubahan trend harga.
 Jika kenaikan lebih tinggi melepasi paras tersebut, paras 1900.00 akan menjadi resistance penting sama ada harga akan kembali turun semula atau melepasinya.
Kenaikan lebih tingggi berkemungkinan akan melonjak lebih tinggi menuju paras tumpuan sekitar 1938.00 yang berada pada zon SBR (support become resistance).
Sebaliknya, jika harga kembali membuat penurunan, paras sokongan 1875.00 akan dituju semula untuk harga menguji zon RBS (resistance become support) tersebut.
Penurunan lebih rendah dilihat akan menuju zon support 1850.00 yang diuji pada dagangan September lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Tak Berdaya Naik, Emas Disedut Turun Ke $2,000 Semula

Pergerakan pasaran yang tidak menentu gagal memberi arah yang jelas pada dagangan emas di pembukaan awal minggu semalam.
Justeru, harga emas dilihat bergerak mendatar di sekitar zon $2,020, tidak menyambung penurunan minggu lalu dan tidak juga melonjak ke paras lebih tinggi.
Namun situasi berubah pada hari ini (Selasa), di mana harga emas mula menunjukkan kejatuhan di awal sesi Eropah selepas perlahan di sesi sebelumnya.
Situasi pergerakan harga dapat diperhatikan pada carta XAU/USD yang mengukur nilai emas berbanding US dolar dengan penurunan menuju zon tumpuan 2000.00.
Harga yang mula bergerak di bawah paras Moving Average 50 (MA50) pada rangka masa 1 jam di carta tersebut memberi indikasi untuk pergerakan bearish buat emas.
Dipercayai zon 2000.00 akan diuji dan reaksi harga akan diperhatikan untuk pelabur menilai isyarat pergerakan selanjutnya.
Jika US dolar kukuh menekan nilai emas semakin rendah, harga bakal menjunam di bawah zon 2000.00 dengan memaparkan pergerakan bearish yang lebih jelas.
 Seterusnya, pelabur boleh menjangkakan penurunan harga akan diteruskan menuju pula paras tumpuan berikutnya iaitu pada zon 1950.00.
Namun jika harga emas masih kekal bertahan di atas paras 2000.00, pelabur optimis terhadap potensi lonjakan harga emas yang boleh berlaku.
Kenaikan semula yang melepasi halangan MA50 akan mendorong jangkaan awal menuju sekitar 2030.00 terlebih dahulu sebelum melanjutkan pendakian seterusnya untuk mencapai 2050.00.
Jika momentum berjaya dikekalkan, harga boleh mencapai semula ke zon ketinggian puncak sebelum ini pada 2070.00 hingga 2080.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


Analisis Teknikal AUD/USD – Timeframe H1 – 13/12/2018

Jika diperhatikan pergerakan harga pada chart pasangan matawang AUD/USD, harga dilihat mendatar dengan nilai kedua-dua matawang dollar USD dan AUD didagangkan seimbang. Pada dagangan semalam, harga bergerak di antara julat paras Magic Pivot dan resistance MagicR1 pada indicator Moshed Magic Line. Pelabur masih melihat dagangan Aussie positif dengan perkembangan yang meyakinkan dalam hubungan perdagangan antara Amerika Syarikat dan China. Terbaru, laporan menyatakan China berjanji untuk meningkatkan perbelanjaan mereka ke atas produk pertanian Amerika Syarikat. Namun, USD sedikit menggusarkan pelabur dengan data inflasi yang dikeluarkan semalam mencatatkan penurunan angka pada bacaan bulan November.
Pada sesi pasaran Asia hari ini, harga memulakan dagangan di sekitar paras Magic Pivot 0.7216 dan menunjukkan sedikit kenaikan menuju ke paras resistance 0.7236 (MagicR1). Jika harga berjaya keluar dari paras julat dagangan sebelum ini, seterusnya harga bakal menuju pula ke paras resistance 0.7257 (MagicR2) pada kenaikan ke paras yang lebih tinggi. Dan dilihat paras resistance pada 0.7278 (MagicR3) akan menjadi perhatian sekiranya Aussie berjaya melonjakkan harga pada chart AUD/USD.
Namun, jika harga kembali turun dan bergerak lebih rendah dari paras Magic Pivot hari ini, paras awal penurunan harga dilihat akan menuju ke support 0.7195 (MagicS1). Kemudian, pasaran akan melihat penurunan harga seterusnya dan kemungkinan paras support 0.7174 (MagicS2) bakal diuji untuk harga mengatasi paras support pada dagangan sebelum ini. Dan penurunan yang diteruskan dijangka akan mencecah ke paras sekitar support 0.7153 (MagicS3) yang berpotensi menjadi paras RBS (resistance become support) yang baru pada chart AUD/USD.
 Terus ikuti perkembangan hubungan dagang antara AS-China yang masih menjadi faktor yang menggerakkan nilai matawang Aussie dalam pasaran semasa selain data ekonomi domestik Australia. Tentukan paras support dan resistance yang terbaik pada chart AUD/USD dengan membandingkan dengan paras-paras yang disediakan pada indicator Moshed Magic Line.

Paras support: 0.7195, 0.7174, 0.7153.
Paras resistance: 0.7236, 0.7257, 0.7278.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


FOMC & NFP! 5 News & Event Besar Tumpuan Pasaran Minggu Ini (29 Jan-02 Feb)

Banyak event (peristiwa) dan data-data ekonomi penting yang akan dikeluarkan minggu ini. Ia termasuklah penetapan polisi monetari The Fed dan juga data NFP yang akan dikeluarkan pada Jumaat. Penetapan polisi The Fed kali ini juga adalah yang terakhir bagi Janet Yellen sebagai pengerusi sebelum digantikan oleh Jerome Powell.
Di Eropah pula, pelabur akan tertumpu kepada data inflasi bulanan untuk mereka mendapatkan isyarat seberapa pantas ECB akan menghentikan program pembelian bon mereka.
Matawang Euro pada minggu lalu meneruskan kenaikan dengan EUR/USD berjaya mencapai paras harga 1.2500. Keyakinan terhadap ekonomi Zon-Eropah semakin meningkat dengan data PMI terus meningkat menunjukkan pertumbuhan ekonomi yang terus mampan pada permulaan 2018.
Jumlah pekerjaan meningkat ke paras tertinggi sejak tahun 2000. Markit yang mengeluarkan data PMI melaporkan Flash Euro Zone Composite Output Index yang menggabungkan indeks pembuatan dan perkhidmatan naik kepada 58.1 pada Disember ke paras tertinggi 12-tahun lalu dan melebihi jangkaan 57.9.
Sentimen ekonomi dan perniagaan di Jerman juga merekodkan bacaan yang memberangsangkan. Sentimen ekonomi ZEW (German ZEW economic sentiment) yang menunjukkan tahap kesihatan ekonomi merekod bacaan 20.4 lebih daripada jangkaan 17.8 dan bacaan sebelum ini 17.4. German ifo Business Climate pula mencatat bacaan 117.6 melebihi jangkaan 117.1 dan bacaan sebelum ini 117.2.
Dari segi penetapan polisi ECB minggu lalu, bank pusat seperti yang dijangka mengekalkan polisi monetarinya seperti yang telah diumumkan pada Khamis termasuk jangkaan terhadap program pembelian bon (APP). Mario Draghi secara keseluruhan dalam sidang media meletakkan semua tindakan ECB masih terbuka termasuk program pembelian bon sama ada tambahan amaun atau pelanjutan tempoh program selepas September 2018. Draghi juga menunjukkan sebarang kenaikan kadar faedah pada tahun ini seakan tidak berlaku.
Berikut adalah berita dan event (peristiwa) yang menjadi fokus pasaran minggu ini:
#1 Penetapan polisi FOMC The Fed (Khamis)
The Fed akan mengumumkan polisi pada pukul 3 pagi Khamis di mana pasaran tidak menjangka bank pusat itu akan mengubah kadar faedahnya. Oleh itu, pelabur akan lebih terarah kepada kenyataan polisi yang dikeluarkan bagi melihat bukti-bukti sama ada terdapat perubahan komunikasi khususnya terhadap potensi kenaikan kadar faedah tahun ini. Mesyuarat ini juga akan menjadi yang terakhir buat Janet Yellen sebelum beliau digantikan oleh Jerome Powell.
 #2 Data pekerjaan NFP Amerika Syarikat (Jumaat)
Data ini akan dikeluarkan pada Jumaat pukul 9.30 malam. Jangkaan untuk tambahan pekerjaan adalah 184,000 selepas hanya bertambah 148,000 sebelum ini. Kadar pengangguran dijangka kekal 4.1% dan tumpuan utama kadar gaji (Average hourly earnings) juga diramalkan naik 0.3% seperti sebelum ini.
Minggu ini juga ada beberapa data inflasi dan pekerjaan yang lain akan dikeluarkan termasuk ADP-NFP pada Rabu.
#3 Data inflasi Zon- Eropah (Rabu)
Data ini akan dikeluarkan pada Rabu pukul 6 petang. Ada dua versi bacaan inflasi yang akan dikeluarkan iaitu bacaan awal (flash) dan bacaan akhir (final). Inflasi kali ini dijangka menurun daripada 1.4% kepada 1.3% yang terus jatuh dari sasaran 2% ECB yang dilihat akan mengurangkan sedikit tekanan kenaikan matawang Euro.
#4 Data PMI UK (Khamis & Jumaat)
Ada dua data PMI penting yang akan dikeluarkan iaitu PMI sektor pembuatan (Khamis, 5.30 petang) dan PMI sektor perkhidmatan (Jumaat, 5.30 petang). Seperti biasa jika data sebenar yang dikeluarkan melebihi jangkaan, ia akan menaikkan matawang GBP dan begitu juga sebaliknya. Daripada kedua-dua data ini, sila beri lebih perhatian kepada data PMI sektor perkhidmatan kerana ia mewakili sejumlah besar ekonomi UK.
#5 Data pembuatan China (Rabu & Khamis)
China akan mengeluarkan dua data sektor pembuatan yang penting kepada ekonomi global, khususnya kepada Australia. Indeks sektor pembuatan (Manufacturing PMI) nagi industri berat akan dikeluarkan pada Rabu pukul 9 pagi termasuk juga data (non-Manufacturing PMI). Satu lagi data bagi sektor pembuatan yang lebih kecil dan ringan akan dikeluarkan pada Khamis pukul 9.45 pagi.
Kedua-dua data ini penting untuk melihat kesihatan ekonomi global secara keseluruhan. Bagi matawang utama dunia, Aussie adalah matawang yang akan mendapat kesan paling banyak kerana kebergantungan eksport Australia ke China.


EUR/USD Susut Lagi, Harga Bertahan Di Paras Support Minggu Lalu

Euro susut ke paras terendah sejak Julai 2020 berbanding US dolar pada dagangan Selasa semalam didorong tekanan oleh data tinjauan ZEW sentimen ekonomi Eropah khususnya di Jerman yang mencatatkan bacaan lebih rendah berbanding jangkaan.
Sementara, sentimen pasaran yang dinilai berisiko oleh pelabur terus memberi kelebihan kepada US dolar pada awal minggu ini selepas tarikan terhadap raja mata wang itu mula pudar susulan laporan data pekerjaan NFP Amerika Syarikat (AS) yang suram.
Pelabur kini menantikan terbitan data inflasi AS pada sesi New York hari ini (Rabu) untuk terus mendapatkan petunjuk bagi rancangan pengetatan polisi oleh Federal Reserve (Fed).

Meneliti pergerakan harga pada carta pasangan mata wang EUR/USD semalam, harga membuat penurunan menguji paras sokongan minggu lalu pada 1.15300.
Isyarat trend bearish harga masih dilihat pada pergerakan harga yang gagal melepasi halangan Moving Average 50 (MA50) pada rangka masa 1 jam ketika kenaikan pada sesi Eropah semalam.
Namun selepas bergerak perlahan sehingga ke penghujung sesi New York pada support 1.15300, harga kembali meningkat semula pada dagangan awal sesi Asia pagi ini.
 Namun, harga perlu melepasi halangan MA50 untuk memberikan isyarat awal perubahan trend bullish semula pada carta EUR/USD.
Sekiranya gagal, harga dijangkakan untuk terus menyambung penurunan lebih rendah memasuki zon support 1.15300-1.15000.
Penurunan lebih rendah di bawah paras 1.15300 akan terus mencatatkan paras terendah terbaru bagi dagangan 2021.
Sebaliknya jika kenaikan harga berjaya dicetuskan semula, rintangan awal yang dilihat bakal menjadi tumpuan adalah pada 1.16000.
Kenaikan lebih tinggi dijangkakan untuk harga menuju zon SBR (support become resistance) 1.17000 selepas 2 minggu harga jatuh di bawah zon tersebut.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Menyusut, Harga Minyak Mentah Membuat Lonjakan – Sesi Asia

Pasaran Matawang
Matawang US dolar mengukuh berbanding yen pada awal sesi dagangan namun menyusut berbanding matawang euro pada hari Rabu berikutan lonjakan dalam pasaran ekuiti selepas jatuh menjunam.
USD/JPY menyusut sedikit sebanyak 0.06% kepada 109.47 setakat jam 10.15 a.m. AUD/USD mengukuh sebanyak 0.01% kepada 0.8870. Matawang Euro juga mengukuh berbanding US dolar sebanyak 0.11% kepada 1.2389.
Indeks US dolar yang mengukur kekuatan matawang greenback berbanding matawang lain susut 0.07% kepada 89.46 setakat jam 10.15 a.m.
Pada awalnya matawang US dolar mengukuh berbanding matawang lain berikutan kejatuhan pasaran ekuiti global pada awal minggu ni. Manakala US dolar menyusut berbanding yen, kerana pelabur beralih ke arah safe haven.
 Pasaran Komoditi
Harga minyak dibuka tinggi dalam sesi dagangan Asia pada hari Rabu selepas laporan data yang dikeluarkan menunjukkan kejatuhan dalam pengeluaran minyak mentah.
Laporan American Petroleum Institute (API) menunjukkan pengeluaran minyak mentah US jatuh sebanyak 1.050 juta tong pada minggu lepas.
Harga minyak WTI naik kepada $64.06 setong dan Brent naik kepada $67.45 setong setakat jam 10.15 a.m.
Harga emas masih lagi mengukuh iaitu sebanyak 0.14% kepada 1,331.40 walaupun pasaran ekuiti telah membuat lonjakan kembali.


Ini Dia Pergerakan Harga Minyak Menjelang Mesyuarat OPEC

Dagangan minyak mentah stabil ketika pasaran sesi September dibuka, dengan para pelabur kini menunggu mesyuarat OPEC+ yang akan membincangkan mengenai pengeluaran pada hari ini.
WTI Amerika Syarikat didagangkan meningkat pada $69 setong, sementara dagangan minyak mentah Brent pula menokok di sekitar harga $72.10 setong ketika pasaran menuju ke pembukaan sesi Eropah.
Pertubuhan Negara Pengeksport Petroleum (OPEC) dan sekutunya, Rusia atau dikenali OPEC+ dijangka akan meratifikasikan rancangan untuk menambah pengeluaran sebanyak 400,000 tong sehari pada bulan Oktober.
 Sementara itu, laporan pada hari Selasa dari Institut Petroleum Amerika (API) menunjukkan penurunan inventori minyak mentah AS yang lebih daripada dijangkakan dengan berkurang sebanyak 4 juta tong pada minggu lalu.
Setelah menyaksikan bacaan yang memberangsangkan ini, pelabur kini mengharapkan data rasmi yang akan dikeluarkan Pentadbiran Maklumat Tenaga AS (EIA) turut menunjukkan pengurangan dalam bekalan minyak mentah AS.
Dalam pada itu, 94% pengeluaran minyak dan gas asli di Teluk Mexico masih ditangguhkan setelah dilanda Taufan Ida pada hujung minggu.


Ini Perkara Perlu Diketahui Trader Selepas OPEC+ Capai Perjanjian!

Organisasi Negara Pengeksport Petroleum (OPEC) dan sekutunya, akhirnya mencapai kesepakatan pada hari Ahad untuk meningkatkan pengeluaran minyak mentah, sekali gus menyelesaikan perselisihan yang dihadapi pada awal bulan ini.
Kumpulan itu, yang juga terdiri daripada sekutu seperti Rusia, dan juga dikenali sebagai OPEC+ telah bersetuju untuk meningkatkan pengeluaran sebanyak 400,000 tong sehari setiap bulan bermula pada Ogos sehingga Disember 2021.
Dengan perjanjian ini, ia memberi pandangan positif buat pasaran minyak di mana kumpulan itu akan memulihkan semula pengeluaran sebanyak 5.8 juta tong sehari yang masih ditahannnya, dengan menghentikan sepenuhnya pemotongan sekitar September 2022.
Kesepakatan itu juga memberi Arab Saudi, Emiriah Arab Bersatu (UAE), Iraq, Kuwait dan Rusia, penanda aras pengeluaran yang lebih tinggi.
 Bagi Rusia dan Arab Saudi, tahap asas akan meningkat sebanyak 0.5 juta tong sehari menjadi 11.5 juta tong, sementara UAE akan meningkatkan pengeluarannya dari 3.17 juta kepada 3.5 juta tong sehari.
Susulan daripada kesepakatan ini, harga minyak jatuh lebih $1 setong pada sesi Asia, menyebabkan niaga hadapan minyak mentah Brent susut lebih rendah ke paras harga $72.51 setong, selepas penyusutan hampir 3% pada minggu lalu.
Sementara itu, niaga hadapan minyak mentah WTI Amerika Syarikat juga merosot rendah kepada $70.80 setong, melanjutkan penurunan hampir 4% pada minggu lepas.
Dalam pada itu, sentimen berisiko dalam pasaran yang disebabkan perkembangan Covid-19 yang semakin membimbangkan di seluruh dunia turut memberi tekanan kepada pasaran minyak mentah.


Anda Trade Hari Ini? Baca Artikel Ini Dulu!

Dollar terperangkap dalam nilai terendah apabila pasaran terus memberi fokus kepada data yang bakal diumumkan Jumaat ini.
US Dollar dinilai pada 101.250 yen selepas hanya berlegar sekitar nilai 101.460 dan 100.870.
Sementara itu, Euro stabil pada $1.1180 setelah mencatat keuntungan 0.2% semalaman. US Dollar Index juga hampir tidak berubah selepas melemah pada Isnin.
Matawang gergasi itu masih dalam keadaan bertahan walaupun data yang dikeluarkan Jumaat ini diramal mengecewakan. Pasaran bertumpu kepada harga pengguna, data perumahan, dan industri untuk gambaran yang lebih jelas mengenai prestasi ekonomi terbesar itu.
Pun begitu, US Dollar dinilai lebih baik berbanding Pound, apabila Pound terus mencatat kemerosotan berterusan sejak Brexit.
 Selain itu, data harga rumah British yang menurun semalam menyebabkan nilai Sterling tergelincir sebanyak 0.3%.
Lebih membimbangkan, Pound semakin menghampiri paras $1.2798 iaitu tempoh terendah dalam tempoh 31 tahun. Nilai ini jelas menunjukkan ekonomi UK menghadapi risiko kemerosotan dan berkemungkinan bakal menjalani satu lagi fasa pelonggaran dasar kewangan selanjutnya oleh BoE.
Ketua strategi matawang di Mizuho Securities, Tokyo, Yamamoto menjangkakan nilai Pound akan turun serendah $1.200 menjelang akhir tahun ini.
Di tempat lain, Dollar Kanada mencapai nilai tertinggi dalam tempoh sebulan semalam, manakala Dollar Australia dicatat stabil pada Isnin.
Kisah selanjutnya bakal buat anda tidak senang duduk. Klik di pautan ini sekarang!


Pasaran Berkecamuk, Ini Analisis Untuk Pergerakan EUR/USD

Pergerakan harga pada carta pasangan matawang EUR/USD pada minggu ini dilihat lebih dipacu oleh dagangan US dolar yang dipengaruhi oleh sentimen semasa pasaran.
Ketara penurunan yang dipaparkan pada Selasa apabila Presiden Donald Trump telah membuat keputusan untuk menghentikan perbincangan berkenaan pelaksanaan pakej rangsangan ekonomi Amerika Syarikat (AS) yang mencetuskan risiko dalam pasaran sekaligus meningkatkan nilai matawang US dolar.
Namun, Trump kembali membalas semula dengan kenyataan beliau di lama sosial Twitter, yang mendesak Senat untuk meluluskan segera bantuan untuk sektor penerbangan serta perniagaan kecil.
Pasaran kembali memberi reaksi terhadap perkara tersebut dengan melihatkan US dolar kembali bergerak lemah semula pada dagangan Rabu semalam.
Harga pada carta EUR/USD semalam dilihat mempamerkan kenaikan harian lebih 50 pips menguji paras ketinggian 1.17800 di sesi New York sebelum menutup dagangan lebih rendah.
Terdapat jangkaan untuk harga membuat penurunan semula berikutan kenyataan Presiden European Central Bank (ECB), Christine Lagarde bahawa pemulihan ekonomi Eropah masih lagi memerlukan tempoh yang lama dan bank pusat perlu meningkatkan lebih banyak rangsangan bagi menyokong ekonomi.
 Namun, pergerakan harga dilihat akan lebih digerakkan oleh sentimen perbincangan pakej rangsangan ekonomi AS. Jika perbincangan menghasilkan keputusan positif, US dolar dijangka akan terus melemah, sebaliknya jika perbincangan dilihat gagal dan meningkatkan risiko, US dolar bakal mengukuh.
Penurunan harga dijangka akan kembali semula paras sokongan sekitar 1.17200 sebelum penurunan lebih rendah melepasi paras tersebut akan menuju zon RBS (resistance become support) pada 1.16800.
Sebaliknya jika harga berjaya membuat kenaikan melepasi zon resistance 1.17800-1.18000, kenaikan lebih tinggi akan dijangkakan menuju resistance 1.19000 sekaligus mencatatkan paras ketinggian terbaru 2 minggu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Para ‘Trader’ Semakin Berjaga-Jaga Selepas Data PPI – Ini Sebabnya!

Harga pengeluar Amerika Syarikat (A.S) melonjak naik pada bulan Ogos. Hal ini membawa indikasi bahawa kadar inflasi cenderung berada pada paras yang tinggi untuk sementara waktu dengan masalah rantaian bekalan berikutan pandemik Covid-19.
Indeks harga pengeluar (PPI) meningkat sebanyak 0.7% pada bulan sebagaimana yang dilaporkan oleh Jabatan Tenaga Kerja sebentar tadi. Ini merupakan kenaikan dua bulan berturut-turut. Dalam kiraan tahunan, PPI telah meningkat 8.3% dan ia merupakan kenaikan terbesar tahun ke tahun sejak November 2010 setelah 7.8% pada bulan Julai.
Bacaan ini juga mengatasi jangkaan penganalisis ekonomi yang sasarkan peningkatan 0.6% pada bulan Ogos dan 8.2% dari tahun ke tahun.
 Menurut Nancy Vanden Houten, ketua ekonomi A.S. di Oxford Economics di New York, kekangan dalam penawaran disebabkan pandemik dapat memberi impak terhadap harga sehingga akhir tahun. Namun dengan sisi permintaan yang semakin lemah dapat membawa kemungkinan.
Dilaporkan bahawa pembekal kilang dan perkhidmatan berhadapan dengan cabran untuk mendapatkan tenaga kerja, bahan mentah, dan berhadapan dengan kelewatan logistik.
Tahap inventori yang sangat rendah disebabkan kesulitan mendapatkan bekalan telah membolehkan pengeluar dengan mudah memindahkan kos yang lebih tinggi kepada pengguna. Disisi lain ukuran inflasi, indeks harga perbelanjaan penggunaan peribadi turut catat peningkatan 3.6% dalam 12 bulan pada Julai lalu.
Indeks US dolar terus menyusut berbanding matawang utama kepada paras dagangan 92.465.


Analisis GOLD – Harga Emas Kekal Di Bawah $1,800 Buat Pelabur Gusar

Pelabur emas menarik nafas lega apabila dagangan pada penghujung minggu lalu menyaksikan emas terselamat daripada mengalami penurunan nilai lebih parah selepas laporan pekerjaan NFP Amerika Syarikat (AS) diberikan tumpuan.
Jangkaan untuk melihat laporan yang positif meleset apabila pertambahan pekerjaan di AS pada Disember lebih rendah berbanding jangkaan peningkatan.
Faktor yang mendorong penyusutan bagi nilai US dolar memberi ruang untuk harga emas kembali melonjak semula pada minggu ini.
Pada carta harga XAU/USD yang mengukur nilai emas berbanding US dolar melihatkan harga pada mulanya membuat penurunan awal sekitar 1783.00 susulan reaksi terhadap terbitan laporan NFP.
Harga kemudiannya meningkat sehingga hampir semula menyentuh paras penting 1800.00 sebelum mendatar perlahan di bawahnya ke penghujung sesi.
Harga mengalami kesukaran untuk menembusi paras halangan Moving Average 50 (MA50) pada rangka masa 1 jam sehingga dagangan bersambung pada pembukaan sesi Asia pagi ini.
 Sesi Eropah melihatkan harga sedikit melepasi halangan MA50 yang berkemungkinan menjadi isyarat awal untuk corak kenaikan harga emas semula.
Sekiranya harga berjaya melepasi rintangan 1800.00, zon-zon rintangan tumpuan sebelum ini sekitar 1815.00 serta zon rintangan 1830.00 bakal beri reaksi menarik pada kenaikan harga.
Sementara untuk jangkaan penurunan harga jika diteruskan bakal melepasi zon sokongan pada 1785.00 selepas beberapa minggu zon tersebut berjaya menghalang kejatuhan lebih rendah.
Penurunan yang diteruskan bakal menuju zon support pada 1760.00 untuk mencatatkan paras terendah terbaru 4 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Tenang Menantikan Keterangan Powell

Permulaan sesi Asia memperlihatkan dagangan US dolar kembali stabil ketika para pelabur menantikan keterangan dari Pengerusi Federal Reserve (Fed), Jerome Powell pada awal pagi Rabu.
Powell akan memberi keterangan tentang program pinjaman kecemasan Fed dan polisi semasa di hadapan Jawatankuasa Kecil mengenai Krisis Coronavirus, dan pelabur akan mengambil petunjuk daripadanya sebagai panduan lanjut terhadap dasar monetari Fed.
Dolar greenback telah meningkat dengan drastik sejak minggu lalu selepas Fed memberi isyarat mengenai kenaikan kadar faedah lebih cepat daripada yang dijangkakan, tetapi sedikit merosot pada hari Isnin ketika hasil bon AS jatuh mendadak dan lonjakan dalam pasaran saham AS.
Pada sesi Asia, indeks dolar yang mengukur kekuatan dolar greenback berbanding sekumpulan matawang utama diniagakan positif pada 91.96.

Penyusutan US dolar pada sesi sebelum ini telah berjaya membawa pound untuk kembali di atas paras harga 1.39000.
Namun, dagangan matawang itu terbatas susulan kenyataan Perdana Menteri UK Boris Johnson mengenai kes jangkitan Covid-19 varian Delta yang terus meningkat, dan mereka perlu berhati-hati untuk melonggarkan sekatan.
Sementara matawang euro pula didagangkan mendatar, selepas mencatat sedikit keuntungan berbanding USD pada sesi sebelum ini.
Presiden ECB, Christine Lagarde mengatakan bahawa prospek ekonomi di Zon Eropah semakin cerah di tengah situasi pandemik yang bertambah baik, tetapi beliau juga memberi amaran untuk berwaspada.


Ini Sebab Mengapa Kanada Dolar Tiba-Tiba Buat ‘Comeback’!

Data pekerjaan Kanada yang dikeluarkan pada Jumaat menunjukkan tambahan pekerjaan pada bulan Jun, jauh mengatasi sasaran para pakar. Ini secara tidak langsung menjadikan pekerjaan berada dalam paras 1.8% dari tahap pra-pandemik.
Negara Kanada berjaya menambah 230,700 pekerjaan pada bulan Jun, mengalahkan jangkaan penganalisis sebanyak 195,000, kerana sekatan awam berkurang di beberapa daerah berdasarkan laporan Statscan. Kadar penggangguran terkurang 0.1% dari sasaran iaitu dengan bacaan 7.8% pada Jun.
Menurut Derek Holt, naib presiden Ekonomi Pasar Modal di Scotiabank, laporan utama kelihatan bagus namun ia kebanyakkan didorong oleh pertambahan pekerjaan separuh waktu,
 Pekerjaan sambilan telah meningkat sebanyak 263,900 didorong oleh peningkatan yang kuat dalam golongan belia. Pekerjaan sepenuh masa pula turun sebanyak 33,200.
Ontario, daerah terpadat di Kanada telah melonggarkan beberapa larangan pada bulan Jun, yang membolehkan perniagaan restoran dan pasaraya.
Dolar Kanada diniagakan 0.3% lebih tinggi pada bacaan 1.2471 berbanding US Dolar setakat jam 1.2494.


Rakyat Scotland Undi ‘Tidak’, Scotland Kekal dalam UK

Scotland telah mengundi ‘tidak’ kepada kemerdekaan, dan kekal dalam UK, selepas berjuta-juta pengundi  turun mengundi pilihan raya untuk membuat keputusan masa depan United Kingdom. Undi itu telah berpecah 55.4% kepada 44.7%, dengan 28 daripada 32 kawasan majlis mengundi ‘Tidak’, dan empat mengundi ‘Ya’.
Jumlah keluar mengundi adalah sebanyak 84.6%. Menteri Pertama Alex Salmond mengakui kekalahan, tetapi berkata 1.6 juta Rakyat Scots yang mengundi untuk kemerdekaan menunjukkan skala sokongan untuk perubahan meningkat.
 Alistair Darling, ketua kempen ‘Better Together'(pro UK), menyambut kemenangan dengan memberitahu penyokong “the silent has spoken”.
David Cameron berkata keputusan menyelelesaikan isu ini untuk generasi, dan mengesahkan akan ada “penempatan baru dan adil” untuk kedua-dua Scotland dan England.
Sehingga kini, pair GBPUSD munurun hampir 80 pips, dari 1.64670 ke 1.63880 ketika laporan ini ditulis.


Trader Aussie dan Yen Perlu Cepat Bertindak dan Lakukan Sesuatu!

Data imbangan China menunjukkan laporan yang positif sekali gus menyebabkan matawang Aussie dan Yen menjunam hari ini.
USD/JPY berubah kepada 102.02, meningkat 0.23% manakala AUD/USD didagang menurun 0.08%.
USD/JPY, 15 minit
China melaporkan lebihan imbangan sebanyak $ 52.31 billion, lebih baik dari yang dijangka pada awalnya.
 Terdahulu di Jepun, akaun semasa yang dilaraskan tersasar jauh dari ramalan awal apabila akaun semasa yang dilaras hanya direkod pada nilai 1.65 trillion yen. Pinjaman bank juga mencatat peningkatan sebanyak 2.1%.
Pada hari Rabu, kebanyakan trader menantikan pengumuman dasar kewangan oleh RBNZ, yang menjangkakan pemotongan kadar faedah.
US Dollar Index yang mengukur kekuatan Greenback pula menunjukkan kemerosotan kepada 96.12.
Minggu lepas, data pekerjaan yang kukuh menambah keyakinan terhadap ekonomi Amerika Syarikat. Data positif ini juga secara tidak langsung menguatkan ramalan mengenai kenaikan kadar oleh Fed pada bulan September.
Yang nak trade minggu ini, sudah tahu event-event penting ini atau belum? Cepat klik artikel ini supaya anda tidak ketinggalan!


EUR/USD Berubah Arah, Meningkat Semula Di Awal Minggu

Selepas US dolar berjaya pamerkan kenaikan mingguan terbesar dalam tempoh 2 bulan pada minggu lalu, raja mata wang itu kembali susut dengan ketara pada pembukaan dagangan awal minggu ini.
Kebimbangan terhadap gelombang terbaru Covid-19 yang melanda dilihat membantutkan cadangan pelaksanaan pengurangan pembelian bon (tapering) oleh Federal Reserve (Fed) sebelum ini sekaligus mendorong penyusutan semula US dolar.
Menyaksikan pergerakan lemah sejak sesi Asia bermula semalam, US dolar terus bergerak suram sehingga ke sesi New York di samping terbitan data sektor pembuatan dan perkhidmatan Amerika Syarikat (AS) dengan bacaan yang kurang memberangsangkan.
Membuka ruang untuk mata wang utama yang lain kembali meningkat semula, Euro berjaya mengambil kesempatan tersebut walaupun data sektor ekonomi yang diterbitkan di sesi Eropah dilihat tidak begitu memuaskan.

Pada carta pasangan mata wang EUR/USD, harga yang mula meningkat di atas paras 1.17000 di awal sesi Asia semalam meneruskan kenaikan sehingga ke penghujung sesi New York mencapai paras ketinggian sekitar 1.17500.
Dengan peningkatan itu di samping pergerakan harga di atas paras sokongan Moving Average 50 (MA50) pada rangka masa 1 jam memberi petunjuk kepada pelabur untuk pergerakan bullish.
 Kenaikan yang berjaya diteruskan dilihat akan menuju ke paras rintangan 1.18000 yang diuji pada awal dagangan minggu lalu.
Jika harga melonjak lebih tinggi menembusi rintangan tersebut, kenaikan harga dijangka untuk menuju pula ke paras 1.19000 sekaligus mencatatkan paras tertinggi dalam tempoh 3 minggu.
Namun, sekiranya harga mula berubah arah berkemungkinan dengan pengukuhan semula US dolar dalam pasaran, penurunan di bawah paras 1.17000 dan paras sokongan MA50 akan memberi isyarat bearish.
Harga akan menguji paras support minggu lalu sekitar 1.16700 sebelum penurunan yang diteruskan dijangka ke paras 1.16000 dan mencatatkan paras terendah terbaru untuk tahun ini.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


ISM: Sektor Perkhidmatan Amerika Syarikat Mencatat Pertumbuhan Terlemah Dalam Tempoh 3 Tahun!

Laporan yang dikeluarkan pada hari Khamis menunjukkan pertumbuhan sektor perkhidmatan Amerika Syarikat bertumbuh dengan perlahan dan bukan itu sahaja pertumbuhan pekerjaan juga mencatat bacaan terlemah sejak Februari 2014.
Institute for Supply Management (ISM) melaporkan bahawa indeks aktiviti bukan pembuatan jatuh kepada 52.6 pada bulan September daripada bacaan 56.4 pada bulan Ogos. Bacaan tersebut tersasar daripada jangkaan pakar ekonomi yang mensasarkan bacaan 55.0. Bacaan yang dikecapi pada bulan September merupakan bacaan yang terlemah sejak Ogos 2016.
 Bacaan yang mencatat melebihi paras 50 menunjukkan bahawa sektor perkhidmatan sedang berkembang manakala bacaan dibawah paras 50 menujukkan penguncupan.
Indeks aktiviti perniagaan jatuh kepada 55.2 daripada bacaan 61.5. Bacaan bulan September juga tersasar daripada sasaran yang menjangkakan sasaran pada bacaan 59.0.Indeks pekerjaan jatuh kepda 50.4 daripada bacaan bulan sebelumnya iaitu 53.1. Bacaan bulan September ini merupakan bacaan terendah sejak Februari 2014.
Indeks US dolar yang mengukur dolar greenback berbanding enam matawang utama menunjukkan penyusutan kepada paras 98.373 setakat jam 11.40 p.m


Ini Punca US Dollar Bergelut di Paras Terendah dalam Sesi Asia!

US Dollar bergelut dalam paras terendah dalam tempoh tujuh minggu pada Khamis berikutan kebimbangan terhadap dasar perlindungan oleh Presiden Donald Trump. Kebimbangan ini juga berganda selepas Trump memaklumkan perintah eksekutif mengenai pembinaan tembok sempadan antara Mexico dan AS.
US Dollar Index yang melawan enam matawang utama kali terakhir dinilai merosot 0.2 peratus pada 99.839.
Trump telah membuat beberapa keputusan yang dikatakan business friendly sejak mula dilantik secara rasmi pada Sabtu lalu. Bebrapa rancangan yang baru diumumkan termasuklah pengawalseliaan pengeluaran domestik dan membuka jalan bagi membina dua saluran paip minyak.
Bagaimanapun, rancangan Presiden tersebut untuk membentuk semula imigresen Amerika Syarikat dan dasar keselamatan negara memerlukan modal asing yang besar bagi membiayai defisit akaun semasa yang meluas.
Trump pada Rabu mengarahkan untuk membina tembok di sempadan Mexico dan hukuman kepada bandar-bandar yang melindungi pendatang tanpa izin, termasuk cadangan untuk mengembalikan program tahanan rahsia CIA.
Hasil Perbendaharaan AS juga merosot berikutan kebimbangan terhadap dasar Trump.
 US Dollar didagang sebanyak 113.21 berbanding Yen dalam sesi ini.
Dalam masa yang sama, sterling merosot sebanyak 0.1 peratus selepas mencecah paras tertinggi dalam tempoh enam minggu.
GBP/USD, 30 minit
Euro pula dikatakan sedikit merosot berbanding US Dollar dan diniagakan paa $1.0755.
EUR/USD, 30 minit
China Berpotensi Menggantikan US Dalam Perjanjian TPPA


100 PIPS Menaik Atau Menurun Pada Dagangan NZD/USD?

Matawang berpulangan tinggi dolar AUD dan dolar NZD terus mencatatkan pengukuhan nilai pada sesi pasaran Eropah hari ini dipacu oleh perkembangan optimis rundingan dagang antara China dan Amerika Syarikat.
Walaupun maklumat terperinci berkenaan rundingan tersebut masih belum jelas sepenuhnya, namun perkembangan laporan setakat ini seakan memberi isyarat yang positif menuju ke arah kesepakatan rundingan dalam masa terdekat ini.
Dagangan Kiwi turut disokong oleh data jualan runcit di New Zealand untuk suku tahun keempat yang dikeluarkan pada awal sesi Asia pagi ini dengan mencatatkan kenaikan terbesar 1.7% lebih tinggi berbanding data sebelumnya pada 0.3% dan juga mengatasi jangkaan kenaikan 0.5%.
Data jualan runcit teras turut mencatatkan angka kenaikan kepada 2.0% berbanding sebelumnya pada 0.7% juga mengatasi jangkaan kenaikan 0.8%.
Manakala, dolar USD masih didagangkan lemah berbanding matawang utama yang lain sementara sesi pasaran New York masih belum dibuka.
Dengan ketiadaan data ekonomi tumpuan pada hari ini berkemungkinan dagangan dolar USD akan terus mendatar dan fokus pelabur akan tetap terarah kepada perkembangan rundingan dagang AS-China.
Jika diperhatikan pergerakan harga pada dagangan pasangan matawang NZD/USD sejak Jumaat lalu, harga yang pada mulanya membuat penurunan kembali melonjak hampir 100 pips kenaikan dicatatkan sebelum sesi pasaran New York minggu lalu ditutup.
 Harga terus menyambung kenaikan pada permulaan dagangan minggu ini sejak sesi Asia bermula pagi tadi di mana harga dilihat menguji paras resistance 0.6877 (MagicR1) pada indicator Moshed Magic Line sehingga bersambung ke sesi pasaran Eropah.
Dilihat terdapat satu zon resistance di bawah paras harga 0.69000 yang masih gagal ditembusi harga sejak diuji pada dagangan minggu lalu.
Sekitar 100 pips kenaikan mampu dicatatkan harga jika zon resistance 0.6900 berjaya ditembusi sebelum harga menuju ke paras sekitar resistance 0.6973 (MagicR3).
Sebaliknya, harga bakal mengalami kejatuhan sekitar 100 pips juga ke paras RBS (resistance become support) 0.67700 jika sentimen semasa kembali tidak memihak kepada Kiwi.
Lihat gambar chart NZ/USD di bawah untuk rujukan analisis teknikal anda dan perhatikan juga paras tumpuan yang digariskan pada indicator Moshed Magic Line untuk membantu anda dari segi pengawalan risiko.

Paras support: 0.6782, 0.6722, 0.6686.
Paras resistance: 0.6877, 0.6913, 0.6973.


Indeks Iklim Perniagaan German Susut Ke Paras Terendah 4 Bulan Lepas

Data Iklim Perniagaan Jerman IFO yang dikeluarkan sebentar tadi merekodkan penyusutan kepada 109.8 pada Januari, kurang dari jangkaan 111.30.
Data ini meningkat kepada 111 daripada 110.4 pada bulan sebelumnya sekali gus mencatat paras tertinggi sejak Februari 2014. Bacaan yang kukuh ini juga menunjukkan bahawa data pertumbuhan berada pada tahap yang kukuh pada suku keempat. Hal ini juga menunjukkan bahawa Jerman mampu bertahan daripada risiko Brexit dan sebarang ketidatentuan dasar Trump.
Indeks yang meyumbang kepada penyusutan data kali ini ialah:

Indeks jangkaan
Indeks pembinaan
Indeks pemborongan
Indeks Runcit

Beberapa ahli ekonomi percaya bahawa data pertumbuhan akan lebih lemah pada tahun 2017 berbanding tahun 2016 disebabkan kadar faedah yang tinggi akan melembapkan pertumbuhan inflasi.
Ekonomi German dilihat memberangsangkan dalam masa terdekat dengan sektor perindustrian mendapat sokongan daripada polisi ECB yang begitu akomodatif.
Tiada kesan yang signifikan kepada matawang Euro khususnya Eur/Usd dengan pasangan matawang ini masih cenderung bergerak ke atas.


Analisis Teknikal GBP/JPY – Timeframe H1 – 15/3/2018

Jika diperhatikan, GBP/JPY gagal untuk terus bullish semalam dan telah breakout 148.50 atau minor trendline H1. Dijangkakan, penurunan mendadak berpotensi untuk berlaku sekiranya ia breakout Key Support 147.86/trendline bullish H4.
 Jika breakout, target bearish adalah ke sekitar 147.30 atau ke harga yang lebih rendah. Dan peluang yang boleh diperhatikan untuk ‘short’ adalah selagi ia tidak breakout Key Resistance hari ini 148.50/64. Walaubagaimanapun, sekiranya ia gagal untuk breakout Key Support pada minggu ini, GBP/JPY akan kembali meneruskan lagi kenaikan.
Oleh itu, penting untuk memperhatikan Key Support ketika ini samaada ia berjaya untuk dibreakout atau sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data CPI UK Baik? Apa Sebenarnya CPI Ni?

Consumer price index (CPI) atau dalam Bahasa melayu Indeks Harga Pengguna (IHP) di UK hampir mencatatkan data tertinggi dalam masa dua tahun ini pada september lepas. Data yang dikeluarkan semalam itu melebihi jangkaan dan menyebabkan matawang GBP menguat.
Dalam laporan yang dikeluarkan Jabatan Statistik UK (U.K. Office for National Statistics) kadar CPI ini meningkat 1% berbanding bulan lepas 0.6%. Data ini juga melebihi ramalan 0.9%.
Apa sebenarnya kepentingan CPI UK ini?
Data ini dianggap, data inflasi yang paling penting kerana ia digunakan sebagai petunjuk utama dalam analisis kadar Inflasi Bank pusat UK.
 Kenapa data inflasi penting kepada trader?
Kadar inflasi secara ringkasnya adalah untuk kita melihat kadar kenaikan harga barang secara keseluruhannya di sesebuah negara. Jika kadar inflasi naik, menunjukkan secara asasnya permintaan barang meningkat (ramai orang berbelanja) menyebabkan harga pun naik.
Bank pusat tidak mahu harga naik terlalu tinggi, kerana ia tidak baik untuk ekonomi. Oleh itu, Bank pusat akan menggunakan alat polisi monetari (Monetary policy tools) contohnya, menaikkan kadar faedah bank supaya orang ramai sukar meminjam, menyebabkan kurang perbelanjaan dalam negara mengakibatkan kurang permintaan barang-barang, harga barang jatuh, CPI jatuh, kadar inflasi pun turut jatuh.
Hal ini adalah sama di semua negara di dunia. Setiap negara mempunyai kadar inflasi yang berbeza.
Oleh sebab itu, jika data inflasi keluar adalah bagus, matawang negara itu cenderung untuk menguat kerana menunjukkan ekonomi negara itu dalam keadaan baik. Tapi perlu di ingat inflasi yang terlalu tinggi juga adalah satu masalah ekonomi. Inflasi hanya perlu berada pada tahap optimum iaitu 2%.


USD/JPY Pamerkan Penurunan Ketara Pada Penghujung Dagangan 2019

Hari terakhir dagangan bagi tahun 2019 menyaksikan kelemahan matawang US dolar dengan didagangkan susut berbanding matawang utama yang lain.
Berbanding matawang safe-haven Yen, jelas dipamerkan penyusutan US dolar apabila pergerakan harga pada carta USD/JPY kekal menurun pada awal minggu ini.
Jika diperhatikan pada carta USD/JPY, harga dilihat gagal melepasi zon resistance pada ketinggian 109.700 yang diuji sejak beberapa minggu lalu.
Namun harga yang gagal melepasi paras lebih tinggi kembali bergerak rendah semula di bawah paras garisan halangan Moving Average 50 (MA50) yang memberi isyarat penurunan harga.
Harga memulakan dagangan pada minggu ini dengan penurunan yang dipamerkan pada sesi Asia semalam melepasi paras RBS (resistance become support) pada 109.200.
Harga yang bergerak mendatar dan menguji zon tersebut kemudiannya kembali meneruskan penurunan ke paras lebih rendah dengan paras terendah harian yang dicatatkan semalam mencecah 108.60.
 Dagangan yang diteruskan hari ini menyaksikan harga kekal menyambung penurunan pada awal sesi Asia melepasi paras 108.700.
Penurunan harga dijangka akan menuju zon support sekitar bawah paras 108.500 di mana paras tersebut telah diuji beberapa kali pada awal Disember namun harga gagal menembusinya.
Penurunan lebih rendah akan menuju pula zon support pada dagangan November di paras 108.300.
Sebaliknya jika harga kembali membuat kenaikan semula, pelabur akan memberi tumpuan pada paras-paras penting sebelum ini seperti paras 109.00 dan juga zon SBR (support become resistance) 109.200.
Lihat gambar carta pasangan matawang USD/JPY di bawah untuk rujukan analisis teknikal anda.


9 Berita Data Ekonomi Penting Tumpuan Pasaran Minggu Ini (17-21 Mei 2021)

Berikut merupakan sebahagian data-data ekonomi penting yang akan menjadi tumpuan pelabur sepanjang minggu ini.
Laporan Data Pekerjaan UK (Selasa 2.00 Petang): Dagangan mata wang Pound Sterling bakal dipengaruhi oleh terbitan laporan pekerjaan UK yang terbaru sementara perkembangan pembukaan semula ekonomi masih dipantau oleh pelabur.
Data KDNK Zon Eropah (Selasa 5.00 Petang): Bacaan terbaru bagi pertumbuhan ekonomi Eropah bagi suku pertama 2021 dijangka tidak berubah di paras -0.6% selepas sedikit menguncup berbanding suku sebelumnya.
Data Inflasi UK (Rabu 2.00 Petang): Kadar inflasi tahunan UK diunjurkan untuk meningkat 2 kali ganda untuk bulan April. Bacaan teras juga diramalkan turut meningkat.
Data Inflasi Eropah (Rabu 5.00 Petang): Peningkatan kadar inflasi di Eropah sejak awal tahun dilihat positif dan berpotensi mempengaruhi perubahan keputusan dasar oleh bank pusat Eropah. Dengan kenaikan berterusan inflasi akan mendorong bank pusat untuk mengetatkan dasar yang longgar sebelum ini.
 Minit Mesyuarat FOMC (Khamis 2.00 Pagi): Pelabur akan meneliti butiran lanjut minit mesyuarat selepas Federal Reserve (Fed) masih mengekalkan polisi longgar walaupun terdapat kenaikan pada kadar inflasi. Sebarang petunjuk untuk pengetatan polisi akan melonjakkan nilai US dolar dalam pasaran.
Laporan Data Pekerjaan Australia (Khamis 9.30 Pagi): Pelabur bakal berwaspada terhadap dagangan dolar Aussie menjelang laporan pekerjaan dengan jangkaan penurunan pada kadar pertambahan pekerjaan untuk bulan April.
Data PMI Pembuatan & Perkhidmatan Eropah (Jumaat 4.00 Petang): Pergerakan mata wang Euro dijangka lebih agresif pada penghujung minggu menjelang data sektor ekonomi bermula dengan Perancis, Jerman diikuti bacaan bagi zon Eropah.
Data PMI Pembuatan & Perkhidmatan UK (Jumaat 4.30 Petang): Sektor pembuatan dan perkhidmatan di UK kekal memaparkan bacaan yang stabil di atas paras 50.0 mata menunjukkan pengembangan baik.
Data PMI Pembuatan & Perkhidmatan AS (Jumaat 9.45 Petang): Sesi New York pula akan memberi tumpuan pada data sektor pembuatan dan perkhidmatan Amerika Syarikat dengan jangkaan bacaan untuk bulan Mei kekal kukuh untuk petunjuk pemulihan ekonomi yang positif.


Ini Yang Anda Perlu Tahu Mengenai Perjanjian Perdagangan Fasa Pertama

Presiden Amerika Syarikat (AS) Donald Trump mengumumkan telah mencapai kesepakatan dengan China dalam perjanjian perdagangan fasa pertama pada Jumaat lalu. Bagaimanapun, mengapa perjanjian ini dilihat masih mempunyai risiko untuk gagal?
Perjanjian tersebut akan mengambil masa lima minggu untuk mendapatkan perjanjian bertulis, menurut Trump. Ia akan menangani masalah harta intelek dan perkhidmatan kewangan dan pembelian produk pertanian AS secara besar-besaran yang bernilai $40 bilion hingga $50 bilion.
Timbul persoalan terhadap tempoh yang diambil untuk menyiapkan perjanjian bertulis tersebut kerana menurut kenyataan Trump, beliau tidak menolak bahawa dalam tempoh tersebut, perjanjian tersebut mempunyai kemungkinan untuk terbatal.
Kedua-dua pihak telah bersetuju untuk menggantung penambahan tarif ke atas $250 bilion barangan import China daripada 25% kepada 30% yang sepatutnya dilaksanakan 15 Oktober ini sebagai balasan terhadap persetujuan untuk pembelian produk pertanian oleh China.
 Namun begitu, AS tidak membatalkan tarif yang telah dilaksanakan ke atas barangan China sejak bermula perang perdagangan awal tahun lalu termasuk 15% tarif ke atas $110 bilion barang yang dikenakan pada September.
Tambahan pula, tarif sebanyak 15% dikenakan ke atas barangan baru China termasuk produk pengguna yang akan mula dilaksanakan 15 Disember ini juga masih dikekalkan.
Sementara itu, Trump memberi petunjuk bahawa perjanjian fasa pertama itu akan ditandatangani bersama Perdana Menteri China Xi Jinping di Sidang Kemuncak APEC di Chile pada November ini manakala fasa seterusnya akan bermula selepas termeterainya perjanjian tersebut.
Setiausaha Perbendaharaan, Steven Mnuchin menyatakan perjanjian tersebut masih belum lengkap sepenuhnya memandangkan banyak urusan yang perlu diselesaikan termasuk perjanjian berhubung matawang dan akses untuk syarikat kewangan Amerika.
Perjanjian ini sebenarnya jauh daripada yang diharapkan oleh Trump, namun dengan perjanjian kecil ini ia masih mampu membantu meredakan tekanan pasaran yang telah memberi kesan kepada pertumbuhan ekonomi global.


USD/JPY Lebih ‘Bearish’ Selepas Keputusan Mesyuarat FOMC

Pergerakan harga pada carta pasangan mata wang safe-haven USD/JPY menunjukkan penurunan yang ketara selepas mesyuarat FOMC awal pagi ini mengakhiri corak kenaikan harga yang dipaparkan sebelum ini.
Berbeza berbanding jangkaan pelabur untuk menyaksikan lonjakan harga selepas Federal Reserve (Fed) menepati ramalan untuk menaikkan kadar faedah, US dolar sebaliknya mengalami penyusutan nilai berkemungkinan reaksi terhadap ucapan Pengerusi Fed, Jerome Powell yang positif melihat ekonomi Amerika Syarikat (AS) tidak menuju ke arah kemelesetan telah meredakan sentimen berisiko pasaran sebelum ini.
Justeru, harga pada carta USD/JPY yang berlegar di paras ketinggian 137.400 kemudiannya telah menjunam semula di bawah 137.00 dan penurunan tersebut terus bersambung pada sesi Asia pagi ini (Khamis) dengan momentum yang dikekalkan.
Petunjuk bearish lebih jelas dinilai pelabur susulan harga yang kembali bergerak di bawah paras halangan Moving Average 50 (MA50) pada rangka masa 1 jam di carta USD/JPY tersebut.
Penurunan harga hampir menyentuh paras sokongan pada 135.00 namun harga mula perlahan di atas zon tersebut pada dagangan yang bersambung di awal sesi Eropah petang ini.
Walaupun penurunan harga akan dijangkakan ekoran corak bearish yang dipamerkan itu, namun penganalisis tidak menolak situasi lonjakan semula sekiranya US dolar mula mengukuh semula didorong faktor kenaikan kadar faedah oleh Fed.
Untuk jangkaan penurunan harga yang diteruskan, harga yang susut di bawah paras sokongan 135.00 seterusnya bakal menuju ke paras tumpuan berikutnya pada sasaran 132.00.
 Mencecah paras tersebut akan mencatatkan paras terendah terbaru harga untuk tempoh dagangan 6 minggu.
Sebaliknya jika harga kembali melonjak semula dari zon 135.00, zon rintangan pada 137.00 masih akan menjadi tumpuan untuk diuji.
Melepasi halangan MA50 juga akan memberi isyarat awal perubahan trend bullish semula dan harga berpotensi bergerak lebih tinggi melepasi zon 137.00.
Sasaran untuk kenaikan seterusnya adalah untuk mencapai semula paras rintangan 139.300 yang diuji pada pertengahan Julai lalu yang merupakan rekod tertinggi harga sejak tahun 1998.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dagangan GOLD Lebih Cenderung Menuju ‘Ke Bawah’

Risiko pasaran semakin dirasai pada dagangan yang bersambung pada sesi Eropah hari ini dengan mata wang Eropah bergerak lemah sementara US dolar terus pamerkan pengukuhan sebagai mata wang safe-haven.
Pengukuhan US dolar telah memberi kesan penurunan pada harga emas di sesi Eropah melenyapkan keuntungan yang diraih pelabur pada kenaikan harga di sesi Asia.
Kenaikan harga pada carta XAU/USD hari ini telah menguji paras ketinggian pada dagangan semalam sekitar 1910.00 iaitu zon SBR (support become resistance).
Namun harga kembali membuat penurunan semula pada sesi Eropah ke paras sokongan Moving Average 50 (MA50) pada rangka masa 1 jam pergerakan harga menuju semula paras penting 1900.00.
Penganalisis sebelum ini kekal menjangkakan harga akan terus berlegar di sekitar paras 1900.00 berikutan ketidaktentuan pasaran yang dihiasi oleh beberapa isu tumpuan seperti gelombang pandemik, pakej rangsangan ekonomi AS dan rundingan Brexit.
 Pelabur akan menjangkakan paras 1875.00 sebagai sokongan harga jika penurunan harga emas berlaku di bawah paras 1900.00.
Sementara, jika kenaikan harga kembali terjadi, zon SBR 1910.00 akan diuji sebelum kenaikan harga yang berjaya menembusi zon tersebut dilihat akan menuju zon resistance di bawah paras 1938.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kanada Merekod Tambahan 45,300 Pekerjaan Melebihi Jangkaan

Selain dari data pekerjaan Amerika Syarikat, Kanada juga mengeluarkan data sama pada pukul 8.30 pm tadi. Kanada merekod kenaikan 45,300 pekerjaan pada Jun berbanding jangkaan 12,000. Ini merupakan bulan kedua berturut-turut data merekod peningkatan lebih dari jangkaan.
Pekerjaan sepenuh-masa bertambah sebanyak 8,100 pada Jun, manakala pekerjaan saparuh-masa naik 37,100 yang meningkat 3.0% dari tahun ke tahun.
Kadar pengangguran bertambah dari 6.5% kepada 6.6% dengan kadar penyertaan dalam tenaga buruh meningkat kepada 65.9% dari 65.8%. Jangkaan kadar pengangguran tidak berubah dari 6.6%.
 Terdapat kejatuhan dalam jumlah pekerjaan-sendiri yang meningkat kepada 70,000.
Pekerjaan dalam sektor pembuatan meningkat 2,900 pada Jun.
Bank of Canada (BoC) dijangka lebih optimis terhadap ekonomi di masa hadapan dengan pengukuhan pasaran pekerjaan dua bulan berturut-turut. Hal ini akan meningkatkan potensi kenaikan kadar faedah BoC dalam beberapa bulan akan datang.
Dolar Kanada mengukuh dengan mendadak selepas data ini dikeluarkan dengan Usd/Cad ketika ini telah jatuh 100 pip setakat pukul 10.56 pm.


Jatuh Ke Zon Support 1.1800, EUR/USD Catat Paras Terendah Terbaru 3 Bulan

US dolar dilihat masih berjaya mengekalkan pengukuhan selepas laporan minit mesyuarat FOMC diterbitkan pada awal pagi ini menjadi tumpuan para pelabur.
Berdasarkan minit, tiada petunjuk baru terhadap tempoh pengurangan pembelian aset (tapering) oleh bank pusat sementara beberapa penggubal polisi melihat ketidaktentuan pada unjuran ekonomi mula meningkat selepas beberapa data terbaru diterbitkan.
Pelabur juga mula berwaspada untuk situasi penyusutan semula US dolar ekoran kejatuhan ketara pada hasil perbendaharaan 10-tahun Amerika Syarikat (AS) sehingga mencecah ke paras 1.30%.
Sentimen pasaran berisiko dilihat masih menjadi faktor menyokong pengukuhan US dolar sebagai mata wang safe-haven.
Hal ini turut memberi tekanan terhadap mata wang Euro yang turut bergelut selepas data-data ekonomi Jerman yang diterbitkan memberi gambaran pemulihan ekonomi yang sukar di Eropah.

Pada carta pasangan mata wang EUR/USD, dapat dilihat harga terus mencatatkan paras terendah terbaru untuk minggu ini mencecah ke zon support 1.18000-1.17800.
 Harga yang masih bergerak di bawah paras halangan Moving Average 50 (MA50) pada rangka masa 1 jam pergerakan harga kekal memberikan isyarat untuk trend penurunan.
Pergerakan harga perlahan bersambung pada awal sesi pasaran Asia pagi ini (Khamis) berlegar pada zon support di bawah paras 1.18000.
Penurunan harga lebih rendah bakal dijangkakan untuk menuju pula ke paras sokongan sekitar 1.17200 sekiranya US dolar berjaya mengekalkan momentum pengukuhannya.
Sebaliknya, jika US dolar kembali melemah, kenaikan semula harga di atas paras 1.18000 melepasi halangan MA50 akan mendorong jangkaan untuk harga menuju semula ke zon SBR (support become resistance) pada 1.19000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Bank of England Naikkan Kadar Faedah Sejajar Dengan Jangkaan Pasaran

Bank of England (BOE) menaikkan kadar faedahnya dari 0.50% kepada 0.75% sejajar dengan jangkaan pasaran pada Khamis, walaupun dengan kebimbangan pasaran terhadap isu Brexit.
Ahli-ahli BOE mengundi kenaikan kadar faedah tersebut dengan kombinasi 9-0. Sebelum ini pasaran menjangka sekurang-kurangnya seorang daripada ahli bank pusat tidak menyokong kenaikan kadar faedah. Dengan semua daripada ahli bank pusat bersetuju, matawang GBP melonjak selepas pengumuman pukul 7 petang tadi.
Pasangan matawang GBP/USD naik sehingga 50 pip setakat pada pukul 7.13 petang.
 Laporan inflasi yang turut dikeluarkan menunjukkan BOE menurunkan unjuran terhadap pertumbuhan ekonomi global, di mana jangkaan terhadap ekonomi Britain dikekalkan. Ekonomi Britain dijangka meningkat sebanyak 1.4% pada tahun ini dengan unjuran terhadap tahun 2020 pada kadar purata 1.75%.
Walaubagaimanapun, unjuran terhadap inflasi meleset kepada 2.2% pada tahun 2019 lebih rendah daripada unjuran sebelum ini sebanyak 2.3%.
Dalam isu Brexit, masih banyak ketidaktentuan dalam proses rundingan antara Britain dan Kesatuan Eropah (EU), walaupun Britain dijangka keluar secara rasmi daripada EU pada Mac tahun depan.
Untuk pengetahuan anda, ini adalah kenaikan kadar faedah kedua oleh BOE sejak hampir sepuluh tahun yang lalu.